Ασταθής ισορροπία και το 2022 – Υπάρχουν γόρδιοι δεσμοί, όχι Αλέξανδρος... - slpress.gr\nΑσταθής ισορροπία και το 2022 – Υπάρχουν γόρδιοι δεσμοί, όχι Αλέξανδρος…\nΔεν υπάρχει ούτε αισιόδοξο μήνυμα για το νέο χρόνο, ούτε μαύρες πλερέζες. Ο χρόνος που πέρασε, αυτός που ξεκίνησε και ο επόμενος που πήρε ήδη θέση υπομονετικά, ισορροπούν σε λεπτό σκοινί. Δεν είναι ότι το σκοινί έχει αξεδιάλυτους γόρδιους δεσμούς. Είναι ότι δεν υπάρχει Αλέξανδρος, ούτε σπαθί. Είναι ότι «για να γυρίσει ο ήλιος θέλει δουλειά πολύ». Είναι ότι προσωρινά υπάρχει ισορροπία αδιαφορίας, τρόμου, μοιρολατρίας ενώ σιγά-σιγά ξεχειλίζει η αηδία.\nΟ καπιταλισμός νίκησε, αλλά η Δύση που τον γέννησε είναι άρρωστη. Οι ΗΠΑ κέρδισαν (την ΕΣΣΔ) αλλά παραπαίουν. Την “Παρακμή της Δύσης” είδε ο Σπέγκλερ από το 1914, αλλά χρειάστηκαν δύο Παγκόσμιοι Πόλεμοι και πάνω από ένας αιώνας για να πάρουμε είδηση ότι “κάτι σάπιο υπάρχει στο βασίλειο” και πλέον μυρίζει άσχημα. Ο κόσμος κινείται με τους δικούς του ρυθμούς, όχι πάντα επιθυμητούς ούτε κατανοητούς, πάει αργά, δολιχοδρομεί.\nΗ Ρώμη και το Βυζάντιο κράτησαν περίπου από μια χιλιετία, η σκέψη των αρχαίων Ελλήνων κυριάρχησε από πολύ νωρίτερα και συνεχίστηκε ως πολύ αργότερα. Οι αστοί εμφανίστηκαν γύρω στα 1400, αλλά τους χρειάστηκαν άλλα 400 χρόνια να δυναμώσουν, να ωριμάσουν και να επαναστατήσουν στο Παρίσι, εξ ου και η γοητεία του κρατάει ακόμα. Σπεύδε βραδέως…\nΚακά τα ψέματα, την κάθε βαθιά αλλαγή δεν την έφερε η ειρήνη, τόσο παινεμένη ήδη από τον Αριστοφάνη, αιώνες πριν από μας. “Σε γνωρίζω από τη κόψη…”, λέει ο Σολωμός, από την γκιλοτίνα την αναγνωρίζουν οι Γάλλοι, θέλει «κι οι ζωντανοί να δίνουν τον αίμα τους» τραγουδάει ο Θεοδωράκης τον Ελύτη. Για την ελευθερία. Όταν το ιδανικό είναι υψηλό τόσο ο αγώνας είναι ανηφορικός και δύσκολος και οι άνθρωποι αναμοχλεύουν τα μύχια της ψυχής τους, κάνουν θαύματα και γράφουν Ιστορία με θυσίες. Τα κληροδοτούν αλλά οι διάδοχοι εφησυχάζουν, χωνεύουν τα έτοιμα. Μετριότητες, όπως βλέπουμε.\nΑυτό που κατάφερε ο δυτικός καπιταλισμός σίγουρα δεν είναι λίγο. Δημιούργησε πρωτοφανή πλούτο. Ισοπέδωσε την «εργατική πρωτοπορία, όργανο της Ιστορίας», όπως έλεγε (λάθος) ο Μαρξ. Και μετά οι δυτικές ελίτ έφτιαξαν μια κοινωνία σαν από ομοιόμορφη γκρίζα λάσπη. Πλαδαρή, βραδυκίνητη, γερασμένη. Οπότε ο διψασμένος καπιταλισμός ετοιμάζεται να μετακομίσει. Πρώτος σταθμός η Κίνα. Με πρωτοφανή ζωτικότητα. Δεν έχει προηγούμενο! Μέσα σε λιγότερο από μισό αιώνα, μια από τις πιο καθυστερημένες περιοχές του κόσμου να γίνει ουσιαστικά πρώτη οικονομία, υπό το παράδοξο, πάντως πρωτόγνωρο, κινέζικο μοντέλο κομμουνισμού. Φορτωμένο με ερωτηματικά, θαυμαστικά, πολύ φόβο και φθόνο.\nΙσοπέδωση κάθε διαφοράς\nΤο άλλο περίεργο, αντιφατικό και παιδικά ακραίο είναι οι ΗΠΑ, η κορύφωση του δυτικού καπιταλισμού. Οι ΗΠΑ, λοιπόν, από παιδί της ποικιλίας και της δημιουργικής φαντασίας έγινε αγωγιάτης της παγκοσμιοποίησης, της ομοιομορφίας, της ισοπέδωσης κάθε διαφοράς με απαίτηση να εξαλείψει και την ίδια τη Φύση! Όχι στη διαφορά αρσενικού-θηλυκού, όχι στον “μπαμπά” και στη “μαμά”… “γονιός ένα”-“γονιός δύο”! Ο δυτικός, αμερικανικός, καπιταλισμός δεν αντέχει τη “φυσική τάξη της ανομοιομορφίας”, δεν αντέχει να δει “όλα τα λουλούδια να ανθίζουν”…\nΟ Μακαρθισμός εξαφάνισε και το τελευταίο ίχνος της όποιας διαφορετικής φωνής. Συντροφιά με τον σταλινισμό κατάφεραν να στειρώσουν σκέψη, τέχνη, διανόηση. Οι μόνες διαφορετικές φωνές διασώθηκαν (κάπως) στο σινεμά (Χόλυγουντ) όπου, πάντως, οι μυστικές υπηρεσίες (CIA) διοχετεύουν σενάρια προβληματισμού και ανησυχιών. Και στη Ρωσία, όπως ξέρουμε, οι μυστικές υπηρεσίες ήταν βασικός πυλώνας εξελίξεων.\nΣτον κυκεώνα της καχυποψίας, της συγκατάβασης, του κομφορμισμού, οι μυστικές υπηρεσίες ήταν οι μόνες που δεν μπορούσαν να αποφύγουν τη γνώση της κοινωνικής πραγματικότητας, επειδή αυτήν κατασκόπευαν. Οι μυστικές υπηρεσίες έγιναν, στο εσωτερικό τους, απρόβλεπτο, ιδιόμορφο, συμπυκνωμένο πεδίο μάχης ιδεών και τελικά κοινωνικής σύγκρουσης. Στο απολύτως συγκεντρωτικό κράτος της Σοβιετικής Ένωσης οι μυστικές υπηρεσίες ανέλαβαν τα ηνία του νέου καθεστώτος.\nΣτις ΗΠΑ λειτουργούν, ακόμα, περισσότερα κέντρα εξουσίας και το παιχνίδι είναι πιο πολύπλοκο. Επί Τραμπ οι μυστικές υπηρεσίες μάλλον έπαιξαν ιδιαίτερα σημαντικό και αντιφατικό ρόλο, τόσο για την ανατροπή του, όσο και για την πολιτική του επιβίωση. Από τον Κένεντι και μετά μόνο ένας πρόεδρος δεν αντιμετώπισε εξοντωτικό πόλεμο εκ των έσω, ο πατέρας Μπους που χρημάτισε μια οκταετία αρχηγός της CIA.\nΟ Τραμπ καταγγέλθηκε σαν φιλορώσος, αλλά η διάδοχη ομάδα Μπάϊντεν πατάει στα χνάρια του. Πίσω από μια επιθετική ρητορική, συμφώνησε με τον Πούτιν σε μέτρα κατευνασμού της έντασης. Κλιμάκιο της CIA, μαζί με στελέχη του υπουργείου Εξωτερικών, πάνε στη Μόσχα για να καταλήξουν σε κάποια συμφωνία για το θέμα της Ουκρανίας. Η κρατική ρωσική τηλεόραση το επιβεβαιώνει.\nΗ Ελλάδα και ο Ερντογάν; Δεν ήρθε το τέλος των απειλών και των συγκρούσεων, παρά τις θριαμβολογίες ορισμένων για τα γαλλικά όπλα. Αλλά χρειάζεται κάποιος αυτοέλεγχος. Μηδενικός στην περίπτωση του Νίκου Ανδρουλάκη, αφού ο νεοεκλεγείς αρχηγός προβλέπει ότι όλα θα πάνε καλά επειδή του έπεσε(;) το φλουρί ενός κόμματος που δεν μπορεί να διαλέξει το όνομά του!\nΤο νέο ιδεολογικό δίπολο που προωθεί ο νεοφιλελευθερισμός\nΟύτε θριαμβολογίες, επειδή, ίσως, με κάποιον τρόπο πέσει ο Ερντογάν. Δεν υπάρχει μπαμπούλας απέναντί μας, παράλογος, ανόητος και ακατανόητος. Με τέτοια αναμασάμε το άλλοθι για τον φόβο μας και την υποταγή μας. Ο Ερντογάν είναι ένας αντίπαλος με δράσεις και αντιδράσεις, με στόχους σαφείς και διακηρυγμένους δημοσίως. Αντί να κλείνουμε τα μάτια, ας τον αντιμετωπίσουμε.\nΕτικέτες CIA Απόστολος Αποστολόπουλος Ερντογάν ΕΣΣΔ καπιταλισμός μυστικές υπηρεσίες παρακμή της Δύσης\nΑΡΧΕΙΟ Επιλέξτε μήνα Μάιος 2022 (315) Απρίλιος 2022 (561) Μάρτιος 2022 (588) Φεβρουάριος 2022 (640) Ιανουάριος 2022 (655) Δεκέμβριος 2021 (691) Νοέμβριος 2021 (661) Οκτώβριος 2021 (693) Σεπτέμβριος 2021 (699) Αύγουστος 2021 (677) Ιούλιος 2021 (741) Ιούνιος 2021 (707) Μάιος 2021 (685) Απρίλιος 2021 (1109) Μάρτιος 2021 (2041) Φεβρουάριος 2021 (1821) Ιανουάριος 2021 (2011) Δεκέμβριος 2020 (1908) Νοέμβριος 2020 (1976) Οκτώβριος 2020 (2070) Σεπτέμβριος 2020 (2104) Αύγουστος 2020 (2057) Ιούλιος 2020 (2108) Ιούνιος 2020 (2116) Μάιος 2020 (1949) Απρίλιος 2020 (1888) Μάρτιος 2020 (1812) Φεβρουάριος 2020 (1581) Ιανουάριος 2020 (1479) Δεκέμβριος 2019 (1477) Νοέμβριος 2019 (1433) Οκτώβριος 2019 (1341) Σεπτέμβριος 2019 (1767) Αύγουστος 2019 (1756) Ιούλιος 2019 (2052) Ιούνιος 2019 (1809) Μάιος 2019 (1753) Απρίλιος 2019 (1745) Μάρτιος 2019 (1546) Φεβρουάριος 2019 (1064) Ιανουάριος 2019 (1267) Δεκέμβριος 2018 (986) Νοέμβριος 2018 (844) Οκτώβριος 2018 (900) Σεπτέμβριος 2018 (760) Αύγουστος 2018 (536) Ιούλιος 2018 (567) Ιούνιος 2018 (730) Μάιος 2018 (533) Απρίλιος 2018 (231) Μάρτιος 2018 (271) Φεβρουάριος 2018 (244) Ιανουάριος 2018 (269) Δεκέμβριος 2017 (211) Νοέμβριος 2017 (146) Οκτώβριος 2017 (145) Σεπτέμβριος 2017 (138) Αύγουστος 2017 (88) Ιούλιος 2017 (90) Ιούνιος 2017 (81) Μάιος 2017 (87) Απρίλιος 2017 (59) Μάρτιος 2017 (11) Φεβρουάριος 2017 (6) Ιανουάριος 2017 (8) Δεκέμβριος 2016 (8) Νοέμβριος 2016 (16) Οκτώβριος 2016 (5) Σεπτέμβριος 2016 (10) Αύγουστος 2016 (1) Ιούλιος 2016 (19) Ιούνιος 2016 (11) Μάιος 2016 (3) Απρίλιος 2016 (2) Μάρτιος 2016 (5) Φεβρουάριος 2016 (3) Ιανουάριος 2016 (1) Δεκέμβριος 2015 (1) Νοέμβριος 2015 (3) Οκτώβριος 2015 (2) Σεπτέμβριος 2015 (1) Ιούλιος 2015 (1) Ιούνιος 2015 (4) Μάιος 2015 (4) Απρίλιος 2015 (4) Μάρτιος 2015 (3) Φεβρουάριος 2015 (1) Ιανουάριος 2015 (4) Δεκέμβριος 2014 (1) Νοέμβριος 2014 (4) Οκτώβριος 2014 (2) Σεπτέμβριος 2014 (3) Ιούλιος 2014 (1) Μάιος 2014 (2) Απρίλιος 2014 (3) Μάρτιος 2014 (2) Ιανουάριος 2014 (1) Οκτώβριος 2013 (1) Σεπτέμβριος 2013 (1) Ιούλιος 2013 (1) Μάιος 2013 (2) Απρίλιος 2013 (1) Μάρτιος 2013 (1) Νοέμβριος 2012 (1) Μάιος 2012 (1) Φεβρουάριος 2012 (2) Ιανουάριος 2012 (4) Δεκέμβριος 2011 (2) Νοέμβριος 2011 (1) Μάιος 2011 (1) Μάρτιος 2011 (1) Ιανουάριος 2011 (1) Νοέμβριος 2010 (1) Ιανουάριος 2009 (2)


Μητσοτάκης από Χανιά: Εχω πολλά φιλόδοξα σχέδια για την Κρήτη (εικόνες & βίντεο) – HANIA.news\nΜήνυμα πολιτικής αλλαγής με την Κρήτη μπροστάρη έστειλε απόψε από τα Χανιά ο πρόεδρος της Νέας Δημοκρατίας Κυριάκος Μητσοτάκης, κατά τη διάρκεια της ομιλίας του στο Ενετικό Λιμάνι, παρουσία χιλιάδων οπαδών και φίλων του κόμματος.\n«Πρώτη η Κρήτη θα δώσει το μήνυμα. Να πούμε ως εδώ στο ψέμα και στη στασιμότητα. Σας καλώ δίπλα μου, εμπρός να κάνουμε την Κρήτη γαλάζια», είπε χαρακτηριστικά ο κ. Μητσοτάκης, ο οποίος έκανε ειδική αναφορά στον Βόρειο Οδικό Άξονα.\n«Το νησί μας έχει μείνει πίσω στις υποδομές. Η πρώτη υποδομή που είναι απαραίτητο να ολοκληρωθεί είναι ο διαβόητος Βόρειος Οδικός Άξονας. Ένα έργο, το οποίο έχει γίνει σαν τον Μινώταυρο. Τρέφεται με αθώες ζωές, με την αδιαφορία της κυβέρνησης. Η κυβέρνηση έχει υποσχεθεί πολλές φορές έναν ΒΟΑΚ των ονείρων της. Ο κ. Σπίρτζης με θράσος προκήρυξη το έργο, όμως ξέχασε μία λεπτομέρεια. Ότι λόγω δικιάς του ευθύνης δεν υπάρχουν ούτε μελέτες ούτε συνολικό σχέδιο. Όλα λόγια. Όλα ψέματα. Σαν τις ζωγραφιές στους μουσαμάδες στο ανύπαρκτο Μετρό της Θεσσαλονίκης. Ο ΒΟΑΚ είναι το μεγάλο οδικό έργο της επόμενης κυβέρνησης. Αποτελεί προσωπική μου δέσμευση ότι στην τελική του ανάπτυξη θα επεκτείνεται σε όλη την Κρήτη, από την Κίσαμο έως τη Σητεία».\nΙδιαίτερη αναφορά έκανε ο Πρόεδρος της ΝΔ τόσο στις τουριστικές επενδύσεις στην Κρήτη τα επόμενα χρόνια, όσο και στα μεγάλα αρδευτικά έργα της Περιφερειακής Ενότητας Χανίων.\n«Ο τουρισμός είναι η μεγαλύτερη πηγή εσόδων στο νησί μας. Και μπορούμε βάσιμα να πιστεύουμε ότι θα προσελκύσουμε 20 δισ. επενδύσεις μόνο στην Κρήτη τα επόμενα 5 χρόνια. Θα ενισχύσω τον τουρισμό, θα μειώσω τα φορολογικά βάρη και θα εκσυγχρονίσω τον χωροταξικό σχεδιασμό, μειώνοντας τη γραφειοκρατία. Ταυτόχρονα όμως -και δεν θα κουραστώ να το λέω- απ’ όλες τις επιχειρήσεις, μικρές ή μεγάλες, απαιτώ απόλυτο σεβασμό στα δικαιώματα των εργαζομένων. Οι εργαζόμενοι πρέπει να είναι συμμέτοχοι στην επιχειρηματική επιτυχία».\n«Η Κρήτη έστειλε το δικό της μήνυμα. Θέλω μαζί μου, ώστε το μήνυμα αυτό να σταλεί με όσο το δυνατόν μεγαλύτερη ένταση, παλιούς φίλους της Νέας Δημοκρατίας. Θέλω φίλους που με τον καιρό πήραν αποστασεις. Εδώ είναι. Εγώ βλέπω ανάμεσά μας, φίλους της Νέας Δημοκρατίας που μας εγκατέλειψαν στην πορεία, αλλά τώρα γυρίζουν σπίτι τους. Τα παράπονα τού χθες τα σκεπάζει η ανάγκη του σήμερα», σημείωσε σε άλλο σημείο της ομιλίας του ο κ. Μητσοτάκης.\nΗ ομιλία του Προέδρου της Νέας Δημοκρατίας ξεκίνησε λίγο μετά τις 8 το βράδυ στο Ενετικό Λιμάνι των Χανίων. «Ένα μεγάλο ευχαριστώ από καρδιάς για αυτή την υποδοχή, για την παρουσία σας, γι’ αυτήν τη βροντερή συγκέντρωση εδώ πέρα, στα Χανιά», είπε ξεκινώντας την ομιλία του ο κ. Μητσοτάκης.\n«Σήμερα είναι μια πολύ σημαντική ημέρα για μένα. Έρχομαι στον τόπο μου για πρώτη φορά έτοιμος να αντιμετωπίσω τις πρώτες εκλογές ως αρχηγός της ΝΔ. Αυτή η υποδοχή που μου επιφυλάξατε είναι συγκλονιστική. Σκέφτομαι αυθόρμητα τον Κωνσταντίνο Μητσοτάκη και πόσο περήφανος θα ήταν σήμερα αν ήταν μαζί μας», τόνισε ο Κ. Μητσοτάκης.\n«Τώρα θα πάμε μπροστά με όλους για το καλό όλων. Τη δύναμη που μου δίνετε θα σας τη δώσω πίσω στο πολλαπλάσιο. Δεσμεύομαι να απελευθερώσω όλες τις δυνάμεις της Κρήτης. Όχι μόνο για εμάς αλλά κυρίως για τα παιδιά μας. Η Ελλάδα έχει σήμερα περισσότερο παρά ποτέ ανάγκη να διδαχθεί από τον Ελεύθερο Βενιζέλο, τον Εθνάρχη, που ταυτίστηκε με το νησί μας. Η Ελλάδα μας, η πατρίδα μας περνάει όπως και στις δικές του εποχές στιγμές δύσκολες. Έχουμε την ευκαιρία να βγούμε από την καθήλωση. Όλοι οι Έλληνες ενωμένοι μπορούμε να το πετύχουμε και θα το κάνουμε αποφασίζοντας σωστά στις 26 Μαΐου, την ημέρα που θα είναι η αφετηρία μιας μεγάλης πολιτικής αλλαγής», τόνισε ο κ. Μητσοτάκης και έστρεψε τα βέλη του στον Αλέξη Τσίπρα.\n«Άλλος παριστάνει το παιδί του λαού και καταλήγει να ταξιδεύει με κότερα και άλλος περπατά δίπλα σας στον Ψηλορείτη. Άλλος παριστάνει ότι θυμήθηκε τώρα το Βελουχιώτη και άλλος είχε, έχει και θα έχει πάντα στο γραφείο του τη φωτογραφία του Ελεύθεριου Βενιζέλου. Άλλος υπέγραψε τις Πρέσπες και άλλου οι προγόνοι πολέμησαν για τη Μακεδονία μας. Ο εθνικός διχασμός ήταν πάντα ο μεγάλος αντίπαλος του Κωνσταντίνου Μητσοτάκη όπως είναι και ο δικός μου αντίπαλος. Είμαι εδώ να σας κοιτάξω στα μάτια και να σας πω ότι θέλω να ενώσω τους Έλληνες. Μαζί θα νικήσουμε, ενωμένοι και όχι διχασμένοι. Την επόμενη Κυριακή πάμε στις κάλπες, σε μια αναμέτρηση κρίσιμη, με βάρος πολύ μεγαλύτερο από αυτό που έχουν συνήθως οι εκλογές για την ευρωβουλή. Θα έιναι η πρώτη φορά μετά από σχεδόν 4 χρόνια που θα ακουστεί η φωνή των Ελλήνων».\nΟ Πρόεδρος της Νέας Δημοκρατίας, συνεχίζοντας είπε: «Οι Έλληνες ξέρουν πολύ καλά τι έζησαν αυτά τα 4 χρόνια και δεν θέλουν να τα ξαναζήσουν. Γι’αυτό και με τη ψήφο τους θα στείλουν το μήνυμα. Ως εδώ, να φύγει η χειρότερη κυβερνηση από τη μεταπολίτευση και μετά. Μπορούμε να κάνουμε καλύτερη τη ζωή όλων των Ελλήνων. Δικός μου στόχος η οικονομία να ξαναγυρίσει στην ανάπτυξη, ο εθνικός πλούτος να μεγαλώσει και μερίδιο να έχουν όλοι οι Έλληνες. Όσο αυξάνεται το μέγεθος της οικονομίας, τόσο πρέπει να αυξάνουν και οι αμοιβές των πολιτών».\n«Για πρώτη φορά κόμμα της αντιπολίτευσης διαθέτει ένα τόσο πλήρες κυβερνητικό πρόγραμμα. Δεν μου αρέσει η αντιπαράθεση και η παράθεση μέτρων. Δεν είμαι σαν τον κ. Τσίπρα που αραδιάζει υποσχέσεις που δεν μπορεί να τηρήσει», είπε ο κ. Μητσοτάκης.\n«Δεσμευόμαστε για τη διατήρηση του αφορολόγητου εκεί που είναι σήμερα. Καταργούμε τη μείωση του αφορολόγητου που μόνος του ψήφισε ο ΣΥΡΙΖΑ. Μείωση αφορολόγητου που θα στερήσει από 1.1.2020 μία σύνταξη και ένα μισθό. Αυτοί που κατήργησαν το ΕΚΑΣ και πήραν 2000 ευρώ ετησίως από το εισόδημα κάθε συνταξιούχο έρχονται ως προστάτες. Βαφτίζουν ένα επίδομα ως 13η σύνταξη. Η φωτεινή Ελλάδα την οποία οραματίζομαι έχει λιγότερους φόρους και εισφορές και περισσότερες επενδύσεις για καλά αμειβόμενες δουλειές. Υγεία για όλους και δημόσια παιδεία που θα οπλίζει τα παιδιά με εφόδια για να βρίσκουν δουλειά. Δέσμευσή μου ότι κάθε περιφέρεια της χώρας θα έχει το δικό της πρότυπο σχολείο», συνέχισε ο Πρόεδρος της ΝΔ.\nΜιλώντας για τις θέσεις εργασίας και τις επενδύσεις, ο κ. Μητσοτάκης είπε: «Η εργασία και το κέρδος θα σταματήσουν να τιμωρούνται. Και το κράτος θα πάψει να είναι συνέταιρος του μικρού επιχειρηματία και του ελεύθερου επαγγελματία. Κοιτάζω τα νέα παιδιά και τους λέω ότι δική μου προτεραιότητα είναι στις νέες δουλειές. Δουλειές, δουλειές, δουλειές. Καλοπληρωμένες. Που θα προκύψουν μόνο απο μία έκρηξη επενδύσεων. Θα εργαστώ ώστε να σαρώσω όλα τα εμπόδια που εμποδίζουν σήμερα τις επενδύσεις στη χώρα μας. Απαιτώ απ’ όλες τις επιχειρήσεις απόλυτο σεβασμό στα δικαιώματα των εργαζομένων. Οι εργαζόμενοι πρέπει να είναι συμμέτοχοι στην επιχειρηματική επιτυχία».\nΜΗΤΣΟΤΑΚΗΣ ΟΜΙΛΙΑ ΧΑΝΙΑ\nΟΜΙΛΙΑ ΚΥΡΙΑΚΟΥ ΜΗΤΣΟΤΑΚΗ ΣΤΑ ΧΑΝΙΑ\nΟΜΙΛΙΑ ΜΗΤΣΟΤΑΚΗ ΣΤΟ ΕΝΕΤΙΚΟ ΛΙΜΑΝΙ ΧΑΝΙΩΝ\nΧανιά | Τρισάγιο στη μνήμη του Κων. Μητσοτάκη παρουσία του Πρωθυπουργού (εικόνες)\nΠοια έργα των Χανίων «υιοθετεί» ο Μητσοτάκης - Τι είπε για ΒΟΑΚ, Αλ. Μαρκογιαννάκη


Αυστραλοί κομάντο έκαναν πρακτική σκοτώνοντας αμάχους στο Αφγανιστάν – Κοσμοδρόμιο\nΥπάρχουν “αξιόπιστες αποδείξεις” ότι μέλη ειδικών δυνάμεων του στρατού της Αυστραλίας σκότωσαν παράνομα 39 ανθρώπους κατά τη διάρκεια του πολέμου στο Αφγανιστάν. Η εν λόγω διαπίστωση συμπεριλαμβάνεται σε μια πολυαναμενόμενη έκθεση για τα εγκλήματα πολέμου που διέπραξε ο στρατός της Αυστραλίας κατά την παραμονή του στο Αφγανιστάν από το 2009 έως το 2013.\nΗ Αυστραλιανή Αμυντική Δύναμη (ADF) έδωσε στη δημοσιότητα τα συμπεράσματα μιας τετραετούς έρευνας για τα σοβαρά παραπτώματα που διέπραξαν οι δυνάμεις της χώρας στο Αφγανιστάν. Σύμφωνα με την έκθεση 19 εν ενεργεία ή πρώην μέλη των ειδικών δυνάμεων πρέπει να ελεγχθούν και να ερευνηθούν από την αστυνομία για δολοφονίες “κρατουμένων, αγροτών ή αμάχων”. Η ADF αποδίδει τα εγκλήματα που διαπράχθηκαν σε μια ανεξέλεγκτη «κουλτούρα πολεμιστών» στις τάξεις του στρατού της Αυστραλίας.\nΕπικεφαλής της έρευνας ήταν ο Ταγματάρχης Δικαιοσύνης Πολ Μπρέρετον, ο οποίος έκανε συνεντεύξεις και συνομίλησε με περισσότερους από 400 μάρτυρες των εγκλημάτων. Όπως αναφέρει δημοσίευμα στο BBC ο Πολ Μπρέρετον διαπίστωσε επίσης ότι:\nΝεοσύλλεκτοι καλούνταν να κάνουν την πρώτη τους δολοφονία πυροβολώντας φυλακισμένους, σε μια πρακτική γνωστή ως η “αιματοχυσία”.\nΌπλα και άλλα αντικείμενα “φυτεύονταν” δίπλα στις σορούς των Αφγανών για να καλυφθούν τα εγκλήματα του στρατού.\nΔύο επιπλέον περιστατικά ενδέχεται να συνιστούν έγκλημα πολέμου από “βάναυση μεταχείριση”.\nΑπό την πλευρά της η ηγεσία του Αφγανιστάν ανακοίνωσε ότι έλαβε διαβεβαιώσεις από την ηγεσία της Αυστραλίας για απόδοση της δικαιοσύνης.\nΗ Σαμάνθα Κρομπβόετς, ακαδημαϊκός και μέλος των αρχικών ερευνών για τα εν λόγω περιστατικά στο Αφγανιστάν, δήλωσε στο BBC ότι “έχουμε να κάνουμε με εσκεμμένα, επαναλαμβανόμενα και στοχευμένα εγκλήματα πολέμου”. Η ακαδημαϊκός τόνισε ότι αισθάνεται δικαιωμένη από τη δημοσιοποίηση της έρευνας.\nΟι δυνάμεις της Αυστραλίας αναπτύχθηκαν για πρώτη φορά στο Αφγανιστάν το 2002 μετά την πτώση του καθεστώτος των Ταλιμπάν. Ανήκαν στον ευρύτερο συνασπισμό δυνάμεων με επικεφαλής τις Ηνωμένες Πολιτείες. Αρχικά ο ρόλος των διεθνών δυνάμεων ήταν η εκπαίδευση του στρατού του Αφγανιστάν. Στην πορεία συμμετείχαν ολοένα και πιο ενεργά σε μάχες κατά των ανταρτών.\nΤι άλλο αποκαλύπτει η έκθεση\nΤουλάχιστον 25 στρατιώτες ειδικών δυνάμεων είχαν λάβει μέρος σε παράνομες δολοφονίες άμεσα ή ως “συμμετέχοντες”, σε 23 ξεχωριστά περιστατικά. Ο επικεφαλής της ADF, στρατηγός Άνγκους Κάμπελ, δήλωσε ότι κανένα από τα περιστατικά δεν μπορεί να περιγραφεί ως πράξη που έγινε πάνω στη μάχη. “Κανείς δεν φέρεται να είχε προβεί στο έγκλημα επειδή η πρόθεση του δράστη ήταν ασαφής, από σύγχυση ή λάθος”, όπως δήλωσε στους δημοσιογράφους την Πέμπτη. Ο στρατηγός Κάμπελ είπε ότι υπήρχαν ανησυχητικές ενδείξεις ότι ορισμένοι στρατιώτες της Ειδικής Αεροπορικής Υπηρεσίας (SAS) είχαν πάρει “τον νόμο στα χέρια τους”. Η έκθεση ανέφερε ότι θα ήταν “σοβαρή διαστρέβλωση” της πραγματικότητας να κατηγορήσουμε τον ανώτερο διοικητή της ADF, λέγοντας ότι τα εγκλήματα “καλύφθηκαν κατά τη διοικητή περιπολία”. Η Κρομπβόετς είπε ότι στα περιστατικά “εμπλέκονται, σε ορισμένες περιπτώσεις, αξιωματικοί”.\nΤην περασμένη εβδομάδα ο πρωθυπουργός της Αυστραλίας, Σκοτ Μόρισον, προειδοποιούσε τους Αυστραλούς ότι η εν λόγω έκθεση περιέχει “δύσκολες και άσχημες πληροφορίες για τις ειδικές δυνάμεις της χώρας”.\nΤο γραφείο του προέδρου του Αφγανιστάν δήλωσε ότι ο κ. Μόρισον είχε τηλεφωνική επικοινωνία με τον Ασράφ Γκάνι για να του εκφράσει τη λύπη του για τα ευρήματα αυτής της έκθεσης.\nΣύμφωνα με το Γαλλικό Πρακτορείο Ειδήσεων το υπουργείο Εξωτερικών του Αφγανιστάν φέρεται να έχει χαρακτηρίσει “ασυγχώρητα” τα περιστατικά που αποκαλύπτονται στην έκθεση. Ωστόσο, θεωρεί τη δημοσιοποίηση της έρευνας ως ένα σημαντικό βήμα για την απόδοση δικαιοσύνης. Η Ανεξάρτητη Επιτροπή Ανθρωπίνων Δικαιωμάτων του Αφγανιστάν εξέφρασε την ικανοποίησή της για την έκθεση, αλλά σημείωσε πως δεν προσκομίζει αρκετές αποδείξεις ώστε να στοιχειοθετηθεί ποινική δίωξη. Η Ελέιν Πίρσον του Παρατηρητηρίου των Ανθρωπίνων Δικαιωμάτων σχολίασε στο BBC μιλώντας για την έκθεση: “Είναι μια δικαίωση, μια παραδοχή ότι αυτά τα εγκλήματα διαπράχθηκαν”.\nΣυμβούλιο της Ευρώπης: “Απάνθρωπη μεταχείριση” μεταναστών στην Ελλάδα


ΝΕΑ ΠΑΡΟΣ: Ιανουαρίου 2010\nΤΟΝ ΠΡΟΟΡΙΖΟΥΝ ΓΙΑ ΥΠΕΡ-ΠΕΡΙΦΕΡΕΙΑΡΧΗ.\nΚρατήστε την πληροφορία και εδώ θα είμαστε (και εσείς και εμείς) για να δούμε εάν θα επιβεβαιωθούμε. Ο Παπανδρέου, σύμφωνα με καλά πληροφορημένες πηγές, σκέφτεται την περίπτωση του Γιάννη Ραγκούση για την υπερ-Περιφέρεια της Αττικής. Οι αρμοδιότητες που θα έχει ο νέος εκλεγμένος Περιφερειάρχης θα είναι μεγαλύτερες και από αυτές ενός υπουργού. Τις θεσμικές... μεταρρυθμίσεις με τον εκλογικό νόμο και τον "Καλλικράτη" θα τις έχει ολοκληρώσει, κατά συνέπεια θα έχει ολοκληρώσει ένα μεγάλο πολιτικό κύκλο στο υπουργείο του. Ο πρωθυπουργός εκτιμά τον Ραγκούση. Το ίδιο και ο Πάγκαλος που αρχικά είχε εισηγηθεί την υποψηφιότητα. Με δεδομένο ότι ο Καρατζαφέρης θα κατεβάσει δικό του υποψήφιο και οι Μητσοτακικοί θα πριονίζουν την επιλογή του Σαμαρά, ο Ραγκούσης θα εκλεγεί με άνεση. Μένει το τυπικό "ναι" από τον υπουργό Εσωτερικών. Θα ανακοινωθεί περίπου την Άνοιξη. Αυτά...\nΑναρτήθηκε από ΠΥΘΙΑ στις 19:43 0 σχόλια\nΒρε-βρε τα παπαγαλάκια ,έχουν την τιμητική τους.\nΚαι από ότι φαίνεται υπάρχει και συνέχεια και με άλλη φωτογραφία για άλλο θέμα.\nΑναρτήθηκε από ΠΥΘΙΑ στις 20:00 0 σχόλια\nΥπενθυμίζουμε στους αναγνώστες της σελίδας μας, ότι δεν δημοσιεύουμε σχόλια, τα οποία είναι ανώνυμα, διότι διαπιστώσαμε την προσπάθεια ορισμένων να δημιουργούν εντυπώσεις και να αφήνουν υπονοούμενα μέσω των ανωνύμων σχολίων.\nΒέβαια θα δημοσιεύσουμε οτιδήποτε το οποίο, θα φέρει όνομα και στοιχεία επικοινωνίας του συντάκτη. Γι' αυτό το λόγο θα σας παρακαλούσαμε να μην αποστέλλονται ανώνυμα σχόλια.\nΑπο την διαχειριστική ομάδα.\nΑναρτήθηκε από ΠΥΘΙΑ στις 19:33 0 σχόλια\nΤο "μπλοκ" αναδημοσιεύει, χθεσινή επώνυμη ανακοίνωση -καταγγελία που μας εστάλη με email. Το κείμενο το αντιγράψαμε από την αρχή γιατί δεν μπορούσαμε να το επεξεργαστούμε και η φωτογραφία μετά από επιθυμία του αποστολέα τροποποιήθηκε\nΑναρτήθηκε από ΠΥΘΙΑ στις 18:58 0 σχόλια\nΣκάβουν πάλι την πλατεία στο λιμανάκι της Ναούσας για να επιδιορθώσουν τα λάθη που έγιναν στην αρχική κατασκευή. Αυτό το έργο (η ανάπλαση της πλατείας του λιμανιού) από ότι μας είχαν πει κόστισε 1.000.000 ευρώ!!! και τα χρήματα είχαν δοθεί εξ ολοκλήρου από το Λιμενικό ταμείο. Πόσο κοστίζουν οι διορθώσεις; ποιος τις πληρώνει; και στην τελική ποιος παρέλαβε ένα έργο με αστοχίες; Φέρει ευθύνη η εταιρεία, ή είναι και αυτή στο απυρόβλητο;\nΑναρτήθηκε από ΠΥΘΙΑ στις 18:50 0 σχόλια\nΤΟ ΦΑΝΤΑΣΜΑ ΤΗΣ ΝΑΟΥΣΑΣ ΜΕ ΤΗΝ ΜΠΟΥΚΑ ΣΤΟ ΒΟΡΙΑ.\nΑναρτήθηκε από ΠΥΘΙΑ στις 18:38 0 σχόλια\nΤΟ ΦΑΝΤΑΣΜΑ ΤΗΣ ΝΑΟΥΣΑΣ.\nΣε φάντασμα της Νάουσας έχει μετατραπεί η περιβόητη Μαρίνα, που πέντε χρόνια τώρα έχει καταντήσει σαν το γεφύρι της Άρτας.\nΕκτός από τον λάθος σχεδιασμό που μετέτρεψε το έργο σε καλοκαιρινή μπανιέρα, αξιοπερίεργο είναι και η προστασία του κατασκευαστή από της αρμόδιες υπηρεσίες, οι οποίες έπρεπε να τον έχουν κηρύξει έκπτωτο εδώ και δύο χρόνια,αλλά αντίθετα κάποιοι ή κάποιες τον καλύπτουν μέχρι παρεξηγήσεως.\nΟι τοπικοί άρχοντες του χωριού που είναι; κανείς δεν μιλάει, μια απέραντη σιωπή για να μην επιρριφθούν ευθύνες. Ο αντιδήμαρχος που διαβεβαίωνε τους συγχωριανούς του ότι όλα θα είναι τέλεια στο τέλος, γιατί ντρέπεται να κυκλοφορήσει στο χωριό.\nΟ " Πλάτανος "γιατί έχει τόση ένοχη σιωπή; Ποιές οι ευθύνες της τεχνικής υπηρεσίας της Νομαρχίας Κυκλάδων και του Επαρχείου Πάρου.\nΑναρτήθηκε από ΠΥΘΙΑ στις 15:10 0 σχόλια\nΤου Αγίου Γρηγορίου σήμερα, γιορτάζουν οι Γρηγόρηδες και Γρηγορίες, χρόνια πολλά, γεμάτα υγεία και ευτυχία στη κα Γρηγορία Πρωτολάτη, να πραγματοποιηθεί κάθε επιθυμία της εκτός από αυτή που θα είναι για κακό δικό μας .\nΑναρτήθηκε από ΠΥΘΙΑ στις 15:03 0 σχόλια\nΣΑΜΑΡΑΣ...ΤΕΛΟΣ Η ΕΣΩΣΤΡΕΦΕΙΑ (όλη η ομιλία)\nΤην τελευταία φορά που είχαμε βρεθεί, τον Οκτώβριο, το Κόμμα μας είχε μόλις υποστεί μια βαριά εκλογική ήττα και βρισκόταν σε εσωτερικές διεργασίες για την ανάδειξη νέου Προέδρου.\nΣτους τρεις μήνες που μεσολάβησαν καταφέραμε κάτι πρωτοφανές: Μετατρέψαμε την κρίση σε ευκαιρία για την αναγέννηση του κόμματός μας. Ανοιχτήκαμε στην κοινωνία, εγγράψαμε εκατοντάδες χιλιάδες νέα μέλη, εκλέξαμε νέο Πρόεδρο με την πρώτη ψηφοφορία και μπήκαμε σε φάση ανασυγκρότησης.\nΑυτό που έγινε, μέχρι πριν λίγο έμοιαζε απίστευτο. Μετά από τέτοιας έκτασης ήττα, η Νέα Δημοκρατία έχει σήμερα τα περισσότερα εγγεγραμμένα μέλη που είχε ποτέ! Τα περισσότερα εγγεγραμμένη μέλη που είχε, ή έχει σήμερα, οποιοδήποτε άλλο κόμμα…\nΚαι το σημαντικότερο: Η αυθόρμητη και απρόσμενη μαζική συμμετοχή στις εκλογές εξουδετέρωσε την εσωστρέφεια και γέμισε τις μπαταρίες μας με δύναμη, πίστη και αισιοδοξία. Μας ξανάβαλε σε τροχιά νίκης\nΟκτακόσιες χιλιάδες ψηφοφόροι περίπου έδωσαν αδιαμφισβήτητη εντολή Ενότητας.\nΤο κλίμα στη Νέα Δημοκρατία άλλαξε. Αλλά το κόμμα δεν άλλαξε ακόμα.\nΑυτό είναι το επόμενο βήμα μας.\nΑπό την ανασυγκρότηση του κόμματος που ήδη βρίσκεται σε εξέλιξη, πρέπει να περάσουμε στην Αναγέννηση του Κόμματος. Αυτό θα γίνει στο Τακτικό Συνέδριο Θέσεων και Αρχών, τη σύγκλιση του οποίου καλούμαστε να αποφασίσουμε σήμερα. Και που θα πραγματοποιηθεί τον Ιούνιο. Ενώ και οι προσυνεδριακές του διαδικασίες θα δρομολογηθούν στο αμέσως προσεχές διάστημα.\nΔεν πρέπει, όμως, να πέσουμε στην παγίδα της εσωστρέφειας. Κι εσωστρέφεια δεν έχουμε μόνο όταν υπάρχει διαβρωτική εσωτερική γκρίνια.\nΕσωστρέφεια έχουμε κι όταν νομίζουμε ότι όλος ο κόσμος είναι ο κομματικός μας μικρόκοσμος. Εσωστρέφεια έχουμε κι όταν δίνουμε μεγαλύτερη έμφαση στα εσωτερικά μας ζητήματα απ’ ό,τι στα προβλήματα της κοινωνίας.\nΕδώ, λοιπόν, θα μιλήσουμε πολιτικά.\nΣήμερα ζούμε το χειρότερο, ίσως χειμώνα της τελευταίας 35ετίας. Φταίει η διεθνής κρίση, αναμφίβολα. Αλλά όχι μόνο αυτή.\n* Ασφαλώς υπήρξαν αδυναμίες και σφάλματα και της δικής μας διακυβέρνησης. Αλλά όχι μόνον αυτά.\n* Φταίει κυρίως, η απίστευτη αδράνεια και αναβλητικότητα που επικράτησε και επικρατεί και σήμερα ακόμα, με τις ατέλειωτες «διαβουλεύσεις» της νέας Κυβέρνησης του ΠΑΣΟΚ.\n–Αρκεί να θυμηθούμε ότι στα τέλη Οκτωβρίου, όταν είχε γίνει ήδη γνωστό ότι το έλλειμμα της Ελλάδας θα ξεπεράσει το 12%, το spread των ελληνικών ομολόγων δεν ξεπερνούσε το 135. Και σήμερα πέρασε το 300!\n– Αρκεί να αναλογιστούμε ότι το spread της Ιρλανδίας, που έχει έλλειμμα παρόμοιο με το δικό μας, είναι περίπου το μισό από το δικό μας.\nΕίναι βαριές λοιπόν οι κυβερνητικές ευθύνες.\nΑλλά πέρα από τις ευθύνες πρέπει να αναζητήσουμε και τα αίτια:\nΈνα ολόκληρο μοντέλο οικονομικής ανάπτυξης, η οποία στηρίχθηκε σε αναδιανομή δανεικών έχει χρεοκοπήσει.\nΚι ένα μοντέλο πολιτικής, η οποία στηρίχθηκε σε αναδιανομή πελατειακών σχέσεων επίσης χρεοκόπησε. Και πρέπει να αλλάξει.\nΕκείνο, δηλαδή, που ονομάσαμε «Μεταπολίτευση» τελείωσε πια. Στέριωσε τη Δημοκρατία. Αλλά εξάντλησε τα όριά του.\nΚαι σήμερα πρέπει να προχωρήσουμε στο επόμενο στάδιο. Πρέπει να τολμήσουμε την νέα Μεταπολίτευση.\nΗ οποία θα γίνει έτσι κι αλλιώς. Αλλά καλύτερα να γίνει από μας, παρά σε βάρος μας.\nΚαλύτερα να γίνει ως μια νέα Επανάσταση απελευθέρωσης των παραγωγικών δυνάμεων του τόπου, και ενδυνάμωσης της Δημοκρατίας.\nΠαρά να μας προκύψει ως παραμερισμός της Πολιτικής, από κάποιους τεχνοκράτες, που θα αναλάβουν να «σώσουν» τους αριθμούς, καταδικάζοντας τους ανθρώπους και μαραζώνοντας τη δημοκρατία.\nΗ Νέα Δημοκρατία πρωτοστάτησε στη Μεταπολίτευση του 1974 και πέτυχε να ανοίξει δρόμους πρωτόγνωρης κοινοβουλευτικής σταθερότητας για την Ελλάδα.\nΗ Νέα Δημοκρατία θα πρωτοστατήσει και στην νέα Μεταπολίτευση.\nΗ οποία θα δώσει ωριμότερη Δημοκρατία, πιο αποτελεσματική Οικονομία, πιο σταθερή και λιγότερο ανασφαλή Κοινωνία.\nΑυτό που έχει ανάγκη ο τόπος, η Νέα Μεταπολίτευση για την οποία εμείς ετοιμαζόμαστε, έχει τα εξής χαρακτηριστικά:\n* Στο χώρο της Οικονομίας στροφή στην ανταγωνιστικότητα, στροφή στην παραγωγή, στροφή στην ποιότητα. Και από-ενοχοποίηση της επιχειρηματικότητας.\nΣτροφή στην εξυγίανση των αγορών, στην εξάλειψη των στρεβλώσεων και στη διάχυση των ευκαιριών.\nΔεν θα «λιώσουμε» την Οικονομία μας – και την Κοινωνία μας – για να μειώσουμε τα ελλείμματα. Γιατί τότε θα μας προκύψουν μεγαλύτερα ελλείμματα…\nΘα αναπτυχθούμε για να πληρώσουμε τα ελλείμματα και να μειώσουμε τη δανειακή μας επιβάρυνση.\nΌχι, δεν θα χρεοκοπήσει η Ελλάδα! Μπορούμε ακόμα να το αποφύγουμε. Αν απελευθερώσουμε το αναξιοποίητο δυναμικό μας, αν εξυγιάνουμε τις αγορές μας, αν αξιοποιήσουμε τα περιουσιακά στοιχεία του ιδιωτικού και του δημοσίου, που παραμένουν ανεκμετάλλευτα.\n* Στο χώρο της Πολιτικής, νέα Μεταπολίτευση σημαίνει σεβασμό στον Πολίτη, όχι υποταγή σε όσους τον χειραγωγούν.\n– Σεβασμό στο δημόσιο συμφέρον, όχι υποταγή σε όσα επιβάλλουν τα ισχυρά συμφέροντα των συντεχνιών και των έξω-θεσμικών επιρροών.\n– Συμμετοχή του Πολίτη στις αποφάσεις που τον αφορούν, όχι υποτίμηση της ωριμότητάς του.\n– Διάλογος με την κοινωνία. Αληθινός διάλογος. Όχι προσχηματικός, όχι «θεατρικός» διάλογος χωρίς αρχή μέση και τέλος.\n– Σημαίνει ακόμα Ισονομία: Όχι άλλοι νόμοι να ισχύουν για τους ισχυρούς κι άλλοι για τους αδύνατους. Όχι άλλοι να σέβονται τους κανόνες και να μη βρίσκουν το δίκιο τους, κι άλλοι να τους παραβιάζουν ατιμώρητα.\nΙσονομία παραδειγματική και πλήρης.\n– Σημαίνει επίσης Δικαιοσύνη, που διεκπεραιώνει γρήγορα τις υποθέσεις, είναι τυφλή, είναι κουφή, δεν ακούει «υποβολείς», αλλά έχει κοφτερό σπαθί. Κι όταν αθωώνει κι όταν καταδικάζει…\n– Σημαίνει, τέλος, Διαφάνεια. Αληθινή Διαφάνεια. Παντού και για όλους.\n* Νέα Μεταπολίτευση, όμως, σημαίνει και κάτι ακόμα:\nΝα αλλάξουν οι συσχετισμοί στο χώρο των ιδεών.\nΈκτοτε και οι δύο μεγάλες ιδεολογίες εξελίχθηκαν. Όμως, η πλάστιγγα έγειρε και η ισορροπία ανατράπηκε.\nΟι Αριστεροί παραμένουν υπερήφανοι για τις ιδέες τους, ακόμα κι όταν τις έχουν αποχωριστεί προ πολλού.\nΚαι φτάνουν στο σημείο να αποφεύγουν ιδέες και προτάσεις, οι οποίες στην Ευρώπη υποστηρίζονται ακόμα και από Κεντροαριστερούς!\nΤο τρίτο βασικό στοιχείο της Νέας Μεταπολίτευσης, λοιπόν, είναι η από-ενοχοποίηση των ιδεών. Στην προκειμένη περίπτωση των δικών μας ιδεών.\nΉ, για να το πω αλλιώς, η οριστική εξάλειψη κάθε ιδεολογικής τρομοκρατίας σε βάρος οποιουδήποτε.\nΜη σας τρομάζει ο όρος «ιδεολογική τρομοκρατία». Περί αυτού ακριβώς πρόκειται. Ακόμα και ο Μίκης Θοδωράκης, σε μια σειρά από συγκλονιστικά κείμενά του, τις τελευταίες μέρες την καταγγέλλει. Ή μάλλον καταγγέλλει κι άλλα πολύ χειρότερα…\nΑκόμα κι αυτή την προσωπικότητα, που ξεκίνησε ως αγωνιστής της Αριστεράς σε δύσκολες εποχές, κι ύστερα με την Τέχνη του, με το Λόγο του, με την πηγαία δημοκρατική στάση του, κέρδισε τις καρδιές και φώτισε το νου όλων των Ελλήνων, ακόμα κι αυτόν τον κατηγορούν σήμερα ως «εθνικιστή»!\n– Σας παρακαλώ κάντε κάτι, γιατί εγώ όπως ξέρετε θεωρούμαι… «εθνικιστής» καταγγέλλει σε πρόσφατη επιστολή του ο Μίκης.\nΤο ξέρουμε Μίκη. Το έχουμε υποστεί εδώ και χρόνια…\nΕμείς λοιπόν, σεβόμαστε όλες τις πολιτικές ταυτότητες. Και του Αριστερού και του Δεξιού, και του Κεντροαριστερού και του Κεντροδεξιού.\nΚαμία απ’ αυτές δεν είναι «κουσούρι». Καμία απ’ αυτές δεν είναι «αρετή». Όλες οι πολιτικές ταυτότητες είναι σεβαστές. Και τα κόμματά κρίνονται από την πολιτική τους, από την υπευθυνότητά τους, όχι από τις ταμπέλες που τους κολλάνε οι αντίπαλοί τους.\nΜια πραγματική Δημοκρατία, μια Κοινωνία με αληθινή Ισονομία, δεν μπορεί, – δεν επιτρέπεται – την μια παράταξη να τη θεωρεί τίτλο τιμής, και την άλλη λόγο ντροπής.\nΗ παράταξή μας, η μεγάλη Κεντροδεξιά παράταξη, έχει τεράστια προσφορά στην Πατρίδα\nΕίναι πηγή υπερηφάνειας για μας.\nΟι ιδέες μας σήμερα κυριαρχούν – κυριολεκτικά – σε όλη την Ευρώπη.\nΕίμαστε υπερήφανοι για την Ιστορία μας, για τις ιδέες μας, για τις αρχές του κοινωνικού φιλελευθερισμού. Και σεβόμαστε όλους τους άλλους.\nΤους αναγνωρίζουμε το αυτονόητο δικαίωμα, να είναι υπερήφανοι για τις δικές τους ιδέες. Αλλά το ίδιο ακριβώς διεκδικούμε για τον εαυτό μας.\nΗ Νέα Μεταπολίτευση θα εμπεδωθεί όταν αυτό το δικαίωμα γίνει σεβαστό απ’ όλους.\nΓια χρόνια επικράτησε η θεωρία του λεγόμενου «60-40»: Ότι δηλαδή το 60% των Ελλήνων είναι Αριστεροί ή Κεντροαριστεροί, ενώ το 40% είναι Δεξιοί ή Κεντροδεξιοί. Επομένως, το μόνο που έχει να κάνει η Κεντροδεξιά είναι να μετακινηθεί προς την Κεντροαριστερά, για να προσελκύσει τις ψήφους της.\nΗ θεωρία αυτή είναι λανθασμένη:\nΑκόμα κι αν ίσχυε αυτός ο συσχετισμός, ρόλος μας είναι να τον αλλάξουμε, να τον ανατρέψουμε όχι να τον αποδεχθούμε.\nΑυτό ακριβώς κάνουν όλα τα Κεντροδεξιά κόμματα στην Ευρώπη και σήμερα κυριαρχούν.\nΕίμαστε ίσως οι μόνοι που αποδεχθήκαμε ένα δυσμενή συσχετισμό και προσπαθήσαμε, αντί να αλλάξουμε το συσχετισμό υπέρ μας, να αλλάξουμε φυσιογνωμία εμείς οι ίδιοι.\nΤέλος, αυτή η θεωρία είναι καταστροφική για τη Νέα Δημοκρατία. Γιατί όταν δεχόμαστε ότι οι ιδέες μας δεν είναι «ελκυστικές» για την κοινωνία, αφοπλιζόμαστε ιδεολογικά.\nΚαι περιοριζόμαστε σε διαχειριστικές πολιτικές.\nΠώς να εμπνεύσουμε για το δικό μας όραμα την κοινωνία, όταν έχουμε παραιτηθεί, οι ίδιοι, από κάθε όραμα;\nΝέα Μεταπολίτευση, λοιπόν, σημαίνει, πέραν όλων των άλλων, την από-ενοχοποίηση της παράταξής μας, την απελευθέρωση της ιδεολογικής μας ταυτότητας, και την ισονομία των πολιτών ανεξάρτητα από το τι δηλώνουν ή τι τους «δηλώνουν».\nΗ νέα Μεταπολίτευση έχει μια κρίσιμη προϋπόθεση.\nΧρειάζεται μια νέα Νέα Δημοκρατία.\nΑυτή η νέα Νέα Δημοκρατία ήδη άρχισε να γεννιέται.\nΑπό το μεγάλο άνοιγμα στην κοινωνία για την εκλογή νέου Προέδρου, με επιστέγασμα την πρωτοφανή συρροή 800 χιλιάδων νεοδημοκρατών – παλαιών και νέων – στις κάλπες της 29ης Νοεμβρίου.\nΤην οικοδόμηση της νέας Νέας Δημοκρατίας θα την ολοκληρώσουμε στο προσεχές τακτικό Συνέδριό μας. Που είναι Συνέδριο Αρχών και Θέσεων…\nΔεν θα απεμπολήσουμε τις αξίες και τις αρχές μας. Θα κάνουμε σημαία μας τον κοινωνικό φιλελευθερισμό, όπως ακριβώς κάνουν όλα τα επιτυχημένα Κεντροδεξιά Κόμματα παντού στην Ευρώπη.\nΑλλά οργανωτικά θα αλλάξουμε. Το Κόμμα μας θα γίνει πιο ανοικτό στην κοινωνία, πιο δημοκρατικό στην εσωτερική λειτουργία των οργάνων, θα γίνει αξιοκρατικό στην ανάδειξη στελεχών, λειτουργικό στο εσωτερικό, παρεμβατικό στην κοινωνία, αποτελεσματικό ως κόμμα εξουσίας.\nΑυτά όλα θα τα συζητήσουμε εν όψει του Συνεδρίου μας στις Προσυνεδριακές Διασκέψεις και θα τα επισφραγίσουμε στο Συνέδριο.\nΉδη όμως, έχουμε αρχίσει να τα σηματοδοτούμε στην πράξη με την αντιπολιτευτική πρακτική μας.\nΑσκούμε ήδη από τώρα νέου τύπου Αντιπολίτευση που ξάφνιασε όλο το κατεστημένο πολιτικό σύστημα.\nΠρώτα-πρώτα, δεν υιοθετούμε το παραδοσιακό μοντέλο του ΠΑΣΟΚ, να καταγγέλλουμε κάθε πρωτοβουλία ή κάθε ενέργεια της Κυβέρνησης.\nΑυτή τη στιγμή η χώρα πρέπει να αποφύγει την οικονομική χρεοκοπία. Αυτό δεν αφορά μόνο τους ψηφοφόρους του ΠΑΣΟΚ. Αφορά όλους τους Έλληνες.\nΑν εμείς υπονομεύουμε κάθε κίνηση του ΠΑΣΟΚ, δεν θα βλάψουμε μόνο το ΠΑΣΟΚ, θα βλάψουμε την πατρίδα μας.\nΚαι κάτι τέτοιο δεν θα το κάναμε ποτέ.\nΑλλά και δεν θα παρακολουθούμε ως απλοί θεατές, ούτε ως «καλοπροαίρετοι σύμβουλοι». Γιατί είμαστε Αξιωματική Αντιπολίτευση.\nΣτα μείζονα ζητήματα όπου διακυβεύεται άμεσα το μέλλον του τόπου, προτείνουμε την πολιτική μας. Προσπαθούμε να πείσουμε την κυβέρνηση να κάνει αυτό που χρειάζεται ο τόπος. Προσπαθούμε να την αποτρέψουμε από το λάθος που θα το πληρώσουμε όλοι. Στηρίζουμε οτιδήποτε σωστό κάνει. Προειδοποιούμε για ενδεχόμενα σφάλματά της. Εναντιωνόμαστε σε κάθε λανθασμένη κίνησή της.\nΚαι δεν διστάζουμε να χτυπάμε βαριά «καμπάνα» όταν από αδυναμία, σύγχυση, ή αβουλία, αδρανεί όταν πρέπει να ανεβάσει ρυθμούς.\n* Για πρώτη φορά στη συζήτηση για τον Προϋπολογισμό βγήκαμε άμεσα και προτείναμε μέτρα για περιορισμό του ελλείμματος, χωρίς να βουλιάξει η οικονομία από φορο-επιδρομές. Υποδείξαμε από πού να κόψει, κοστολογημένα μάλιστα. Υποδείξαμε από που να αυξήσει τα έσοδα, κι εδώ κοστολογημένα. Υποδείξαμε και τι να μη φορολογήσει.\nΚι όταν έφερε τα σχετικά νομοσχέδια – όπως έγινε πρόσφατα με τους φόρους κατανάλωσης στα ποτά και τα τσιγάρα – υποστηρίξαμε αυτά που είχαμε ήδη προτείνει.\nΕίναι ίσως η πρώτη φορά που η Αντιπολίτευση έσπευσε να προτείνει αντιδημοφιλή μέτρα. Και τα ψήφισε μάλιστα. Κι αυτό είναι πράξη ευθύνης.\nΑλλά είναι και κάτι παραπάνω: Είναι η σταδιακή ανάδειξη της δικής μας ατζέντας. Μέσα από την αντιπολιτευτική μας στάση, να γνωρίζει, σιγά-σιγά το εκλογικό σώμα, το πώς θα κυβερνήσουμε εμείς. Ώστε να κάνει από τώρα τις συγκρίσεις.\nΤο ΠΑΣΟΚ ως αντιπολίτευση κατήγγελλε τα πάντα και μπλόκαρε τα πάντα. Δεν είχε σχέδιο όπως αποκαλύφθηκε. Δεν ήξερε που πατάει και πού το πάει, όπως φαίνεται τώρα. Γι’ αυτό και κατάγγελλε τα πάντα. Τι άλλο να έκανε;\nΕμείς ξέρουμε τα προβλήματα, έχουμε σχέδιο. Κι αυτό αναδεικνύεται σταδιακά.\nΌπως, όμως, θα δείχνουμε υπευθυνότητα στις δύσκολες αποφάσεις, έτσι θα δείχνουμε κι αυστηρότητα απέναντι του ΠΑΣΟΚ όταν παραπαίει, ή όταν παίρνει επιζήμιο δρόμο. Κι όταν χάνει τον έλεγχο…\nΚυρίως όταν χάνει τον έλεγχο από σύγχυση και στρεβλή αντίληψη περί ατέλειωτης «διαβούλευσης».\nΔιότι όταν σκαρφαλώνουν τα spreads, όταν μας «πυροβολούν» οι διεθνείς αγορές, όταν μας επιτίθεται καθημερινά ολόκληρος ο ευρωπαϊκός τύπος και η κυβέρνηση παίρνει πίσω το βράδυ αυτό που εξήγγειλε το πρωϊ,\nόταν αυτό συμβαίνει όχι σε μια ατυχή περίπτωση, αλλά στο σύνολο σχεδόν των άτολμων αποφάσεών της,\nκι όταν ηγετικά στελέχη δικά της την κατηγορούν δημόσια για «απραξία» και «παράλυση», βεβαίως και θα τους χτυπήσω βαριά καμπάνα,\nόταν υπουργός της διακηρύσσει ότι «δεν υπάρχει σάλιο» προκαλώντας πανικό και μέσα στην Ελλάδα και στις διεθνείς αγορές,\nΕίμαι υποχρεωμένος να βαράω καμπάνα.\nΌπως, λοιπόν, θεωρώ αυτονόητο καθήκον ως αντιπολίτευση να τους στηρίζω εκεί που χρειάζεται, όμοια διεκδικώ το δικαίωμα να τους ταρακουνάω όταν παραπαίουν.\nΜέχρι τώρα αντιπολίτευση σήμαινε «κάθομαι στη γωνίτσα μου και περιμένω να κάνει καμιά στραβή η κυβέρνηση για να την καταγγείλω».\nΕμείς διευρύνουμε την έννοια και το ρόλο της Αντιπολίτευσης προς όλες τις κατευθύνσεις. Και κυρίως προς την κατεύθυνση της ευθύνης.\n* Δέστε, για παράδειγμα, το Σχέδιο Καλλικράτης, για τη διοικητική μεταρρύθμιση.\nΜια μεταρρύθμιση που είναι σχέδιο δικό μας, για το οποίο επαναλαμβάνω ξεκάθαρα, ότι ακριβώς επειδή είναι σχέδιο δικό μας, δεν θα επιτρέψουμε σε κανένα να το διασύρει.\nΚαι σήμερα, δυστυχώς, διασύρεται από την κυβέρνηση:\n– Γιατί όταν μια μείζων μεταρρύθμιση εξαγγέλλεται χωρίς να ξεκαθαρίζονται τα γεωγραφικά όρια των συγχωνεύσεων, δεν ξέρουμε αν είναι στη «σωστή κατεύθυνση».\n– Όταν, ενώ υποτίθεται ότι δεν έχουν ακόμα ξεκαθαρίσει ποιοι και με ποιους θα συγχωνευτούν, μας λέει η κυβέρνηση με ακρίβεια ότι οι 1034 σημερινοί δήμοι θα συγχωνευτούν σε 370! Αυτό σημαίνει ότι έχουν κάνει όλη τη γεωγραφική κατανομή και δεν το ανακοινώνουν. Πιθανόν για να αιφνιδιάσουν, καθώς πλησιάζουν οι δημοτικές εκλογές. Κι αυτή η «μυστική γεωμετρία» του Καλλικράτη, σίγουρα δεν είναι «προς τη σωστή κατεύθυνση»…\n– Όταν εξαγγέλλεται ο «Καλλικράτης», σε μια στιγμή ύφεσης της Οικονομίας και αιματηρών περικοπών στον Προϋπολογισμό, αλλά η εφαρμογή του απαιτεί 4 με 5 δισεκατομμύρια – τα οποία δεν μας λέει η Κυβέρνηση από πού θα βρεθούν – αυτό δεν είναι «βήμα προς τη σωστή κατεύθυνση». Είναι μετέωρο βήμα στο κενό.\n– Όταν, όμως, επιμένεις να προχωρήσεις σε μια μεγάλη διοικητική μεταρρύθμιση, χωρίς να έχεις βρεις τους απαραίτητους πόρους για να τη στήσεις, τότε είναι πιθανό να πρόκειται για βήμα προς τη λάθος κατεύθυνση.\nΓιατί όταν κάτι στήνεται στραβά, αναπτύσσονται περισσότερες στρεβλώσεις παρά σωστές λειτουργίες. Κινδυνεύει να γίνει απορρύθμιση μάλλον, παρά μεταρρύθμιση…\nΣυνεπώς, υπεύθυνη αντιπολίτευση εδώ, δεν είναι να μηρυκάζουμε κοινοτοπίες «παντός καιρού», χωρίς «γωνίες» και χωρίς αιχμές.\nΑλλά να ασκούμε σκληρή κριτική, και να επιβάλουμε όρους διαλόγου.\n* Πάρτε ένα ακόμα παράδειγμα: τον εκλογικό νόμο…\nΗ κυβέρνηση μας προτείνει το λεγόμενο «γερμανικό μοντέλο». Δηλαδή ένα ανάμικτο σύστημα από 120 βουλευτές επικρατείας, η σειρά εκλογιμότητας των οποίων θα επιλέγεται από τον αρχηγό. Και άλλους 180 βουλευτές εκλεγόμενους σε αντίστοιχες μονοεδρικές περιφέρειες.\nΤο σύστημα αυτό θα ενισχύσει υπέρμετρα τον αρχηγικό χαρακτήρα των κομμάτων. Το θέλουμε αυτό; Δεν το θέλουμε.\nΤαιριάζει αυτό με τα πρότυπά μας για την ωρίμανση της Δημοκρατίας και τη νέα Μεταπολίτευση; Σίγουρα δεν ταιριάζει.\nΑπό την άλλη, η γενίκευση των μονοεδρικών περιφερειών σε όλη την επικράτεια, δημιουργεί συνθήκες όπου τα δύο μεγάλα κόμματα θα διαγωνίζονται παντού να κερδίσουν τους οριακούς ψηφοφόρους. Γιατί αυτές οι αναμετρήσεις στις μονοεδρικές είναι θα «όλα ή τίποτε», παντού.\nΚι όταν αντιμετωπίζει ένα κόμμα τέτοια διλήμματα, τότε για να κερδίσει όσο γίνεται περισσότερες μονοεδρικές περιφέρειες, θεωρεί «δεδομένους» τους δικούς του ψηφοφόρους και αναζητά παντού τους οριακούς που θα του δώσουν τη νίκη. Αυτό στρεβλώνει την εκπροσώπηση της κοινωνίας και αποξενώνει μεγάλη μάζα «παραδοσιακών ψηφοφόρων» όλων των κομμάτων.\nΑσφαλώς δεν το θέλουμε…\nΚαι οι βουλευτές που θα εκλέγονται από μονοεδρικές περιφέρειες θα είναι υποδεέστεροι από τους εκλεγμένους περιφερειάρχες και τους δημάρχους.\nΤο θέλουμε αυτό; Βοηθά την αναβάθμιση της δημοκρατίας μας;\nΤον μόνο που θα βοηθούσε θα ήταν έναν αρχηγό διψασμένο για απόλυτο και τυφλό εσωκομματικό έλεγχο. Κι εμένα τουλάχιστον αυτά δεν μου πάνε, ούτε τα χρειάζομαι…\nΑκούστε: Η Γερμανία είναι Ομοσπονδία διαφορετικών κρατιδίων. Το εκλογικό τους σύστημα εξισορροπεί αυτά τα στοιχεία αποκαθιστώντας κάποιο βαθμό κεντρικού ελέγχου του κόμματος πάνω σε ένα εξαιρετικά αποκεντρωμένο πολιτικό σύστημα.\nΑλλά η Ελλάδα έχει ήδη εξαιρετικά συγκεντρωτικό πολιτικό σύστημα. Αν εδώ επιβάλεις το γερμανικό μοντέλο, τότε ενισχύεις στο έπακρο το συγκεντρωτισμό του και πολλαπλασιάζεις τις στρεβλώσεις του.\nΤο μόνο θετικό που μπορεί να προκύψει από μια τέτοια συζήτηση είναι η κατάτμηση γιγαντιαίων εκλογικών περιφερειών. Αυτό όντως είναι απαραίτητο. Κι αυτό όχι μόνο το αποδεχόμαστε. Το προτείνουμε εμείς! Γιατί αυτό πράγματι, θα χτυπήσει τη ροή μαύρου πολιτικού χρήματος.\nΗ θέση της Νέας Δημοκρατίας είναι να σπάσουν οι μεγάλες περιφέρειες σε ολιγοεδρικές. Ούτε πολύ μεγάλες, ώστε να μην επιβάλλονται υποψήφιοι «έξωθεν» και «άνωθεν» με μεθόδους πλάγιας ή έμμεσης χρηματοδότησης, ούτε πολύ μικρές μονοεδρικές, όπου στρεβλώνεται η εκπροσώπηση της κοινωνίας, υποβαθμίζεται ο ρόλος του βουλευτή και μετατοπίζεται η διαπλοκή σε τοπικό επίπεδο.\nΕμείς, πάντως, θα προτείνουμε έναν «ελληνικό» εκλογικό νόμο συμβατό με μιαν ώριμη δημοκρατία. Ένα εκλογικό σύστημα που θα ενισχύει την αποκέντρωση και τη διαφάνεια, αφού, βέβαια το συζητήσουμε στα όργανά μας.\nΓιατί μη γελιέστε: Η κυβέρνηση θέλει να μας παρασύρει και να ασχοληθούμε σε βάθος και με τον Καλλικράτη και με τον εκλογικό νόμο, χωρίς η ίδια να μας έχει παρουσιάσει κανένα από τα δύο αυτά νομοσχέδια.\nΕ λοιπόν, σε αυτή την παγίδα δεν θα πέσουμε – όμως και περιμένουμε και προειδοποιούμε από τώρα.\nΆλλωστε, και οι προτάσεις αυτές και οι πολλές Εξεταστικές Επιτροπές – τις οποίες, βεβαίως, εμείς δεν έχουμε κανένα λόγο να φοβόμαστε – η Κυβέρνηση τις ρίχνει σαν φωτοβολίδες «κρότου λάμψης» για να αποπροσανατολίσει από το μεγάλο πρόβλημα της Οικονομίας.\n* Στο μεταναστευτικό η στάση μας ήταν ξεκάθαρη:\nΓνωρίζουμε ότι η Ελλάδα είναι «πύλη εισόδου» παράνομων μεταναστών στην Ευρώπη. Και ότι όλοι οι σημερινοί νόμιμοι μετανάστες μας είναι νομιμοποιημένοι. Και καθημερινά εισρέουν πλέον εκατοντάδες καινούργιοι παράνομοι.\nΌλες οι Ευρωπαϊκές χώρες υιοθετούν μέτρα πολιτογράφησης μεταναστών. Αλλά έχουν και «ασφαλιστικές δικλείδες». Για να μην κατακλειστούν από παράνομους μετανάστες. Και για να μπορέσει να αποδεχθεί η κοινωνία τους τη σταδιακή ενσωμάτωση όσων ριζώνουν. Και η Ελλάδα θα έπρεπε να έχει αυστηρές δικλείδες στην πολιτική της για την ιθαγένεια και την πολιτογράφηση. Ίσως αυστηρότερες απ’ ό,τι άλλα ευρωπαϊκά κράτη.\nΌμως το Σχέδιο της Κυβέρνησης υιοθετεί τα πιο χαλαρά μέτρα άλλων ευρωπαϊκών κρατών. Χωρίς καμία από τις ασφαλιστικές τους δικλείδες.\nΠολύ περισσότερο, όταν υπήρξαν άλλες χώρες, οι οποίες λόγω του αποικιοκρατικού τους παρελθόντος, είχαν χαλαρή πολιτική ιθαγένειας και πολιτογράφησης. Οι οποίες όμως, σήμερα αναγκάζονται να πολλαπλασιάσουν τις «δικλείδες ασφαλείας» τους, γιατί τους προέκυψαν σοβαρά κοινωνικά προβλήματα.\nΌπως η Γαλλία που ιδρύει «υπουργείο εθνικής ταυτότητας και μετανάστευσης». Ή η Βρετανία των Εργατικών, που μιλάει πλέον για ενσωμάτωση των ξένων στη «Βρετανικότητα». Ενώ και η Ισπανία της Σοσιαλιστικής Κυβέρνησης Θαπατέρο μιλάει για ενσωμάτωση στην «Ισπανικότητα». Αυτό ακριβώς προτείναμε κι εμείς: ενσωμάτωση στην «Ελληνικότητα».\nΚι ενώ οι δικλείδες ασφαλείας αυξάνονται αλλού, το κυβερνητικό Σχέδιο επιλέγει την απόλυτη χαλάρωση, σε μια χώρα που είναι η πιο ευάλωτη σε παράνομα μεταναστευτικά ρεύματα.\nΕμείς δεν οραματιζόμαστε την Ελλάδα «περίκλειστο φρούριο» στον κόσμο. Αλλά δεν θα αφήσουμε να γίνει και «ξέφραγο αμπέλι».\nΞεκαθαρίσαμε στην κυβέρνηση τέσσερα πράγματα:\nΚι έτσι προτείναμε να τους χορηγείται ιθαγένεια όταν ενηλικιωθούν, εφ’ όσον έχουν ολοκληρώσει την 9χρονη υποχρεωτική εκπαίδευση. Κι εφ’ όσον, ακόμα, παραιτούνται από άλλη ιθαγένεια που ενδεχομένως έχουν από τρίτες – μη ευρωπαϊκές – χώρες.\nΕπισημάναμε ακόμα, ότι χωρίς τέτοιες δικλείδες ασφαλείας, η απόδοση ιθαγένειας θα γίνει τότε αυτόματη. Κι αυτό θα λειτουργήσει ως κίνητρο για να έλθουν νέα κύματα παράνομων μεταναστών στην Ελλάδα. Μια τέτοια αυτόματη απόδοση ιθαγένειας, δεν θα λύσει τα προβλήματα των μεταναστών. Θα τα δυσκολέψει.\nΕπισημάναμε, ακόμα, ότι σε άλλες χώρες, η ιθαγένεια μοιάζει να δίνεται εύκολα, αλλά αν προσέξει κανείς τις λεπτομέρειες θα διαπιστώσει, πολύ διαφορετικά πράγματα: Για παράδειγμα, αν ο γερμανικός νόμος για την ιθαγένεια εφαρμοζόταν ατόφιος στην Ελλάδα, δεν θα έπαιρνε ελληνική ιθαγένεια κανένα από τα παιδιά που έχουν ήδη γεννηθεί εδώ. Κι όμως τον επικαλούνται…\nΓιατί όταν ψηφίστηκε στη Γερμανία σχετικός νόμος, το 1999, επί Σοσιαλδημοκρατικής κυβέρνησης, ίσχυσε για τα παιδιά που θα γεννιόταν στο μέλλον, μετά τις αρχές του 2000. Όχι για όσα ήταν ήδη γεννημένα εκεί…\nΚαι επί τη ευκαιρία να πούμε, ότι στη Γερμανία, την οποία με πολύ μεγάλη ευκολία επικαλείται η κυβέρνηση τελευταία, οι μετανάστες από μη ευρωπαϊκές χώρες, δεν ψηφίζουν στις δημοτικές εκλογές. Το Σχέδιο της Κυβέρνησης, αντίθετα, προβλέπει ότι θα ψηφίζουν.\nΤο μερικό δικαίωμα ψήφου στις δημοτικές εκλογές για τους μετανάστες, εκτός από τη Γερμανία, το έχει απορρίψει τελευταία και η Γαλλία, καθώς και οι περισσότερες ευρωπαϊκές χώρες.\nΚαλούμε την κυβέρνηση να παραιτηθεί απ’ αυτό τουλάχιστον. Να το απεμπλέξει από τις επόμενες δημοτικές εκλογές. Αλλιώς θα κατηγορηθεί, δικαίως, για μικροκομματικές σκοπιμότητες και θα δυσκολέψει ακόμα περισσότερο τη συνεννόηση σε ένα θέμα που θα έπρεπε να υπάρχει η μέγιστη δυνατή συναίνεση.\nΕν πάση περιπτώσει, η Νέα Δημοκρατία ξεκαθάρισε απόλυτα ότι θα καταψηφίσει το κυβερνητικό Σχέδιο, ότι θα το καταργήσει όταν θα αναλάβει τη διακυβέρνηση της χώρας, ενώ δεσμεύτηκε με σαφήνεια τι θα βάλει στη θέση του.\n* Κι ένα τελευταίο παράδειγμα αντιπολιτευτικής πρακτικής: τα μπλόκα των αγροτών. Το ΠΑΣΟΚ, πέρσι ακόμα, ενθάρρυνε τους αγρότες να κλιμακώσουν κι άλλο τις κινητοποιήσεις τους. Και σήμερα που βρίσκεται στην κυβέρνηση, τους προτείνει προσχηματικό διάλογο, τον οποίο οι ίδιοι απορρίπτουν ως «κοροϊδία».\nΗ Νέα Δημοκρατία, αντίθετα, φέτος που βρίσκεται στην αντιπολίτευση έσπευσε από την αρχή να εκφράσει τη διαφωνία της με τα μπλόκα. Δεν προσπαθούμε να κερδοσκοπήσουμε πολιτικά στις δυσκολίες των αγροτών, ούτε στην αδυναμία της κυβέρνησης να ικανοποιήσει τα αιτήματά τους.\nΕμείς θέλουμε να βοηθήσουμε τους αγρότες. Δεν παίζουμε με τον πόνο τους. Δεν θέλουμε να εκμεταλλευτούμε την οργή τους.\nΤο πρόβλημα των αγροτών αφορά ολόκληρη την κοινωνία. Οδηγήθηκαν στο αδιέξοδο και την απελπισία. Κι εμάς μας απασχολεί πώς θα βγουν από το τέλμα. Όχι πως θα τους ξεγελάμε, είτε είμαστε στην Αντιπολίτευση είτε στην Κυβέρνηση.\nΤο πιο σημαντικό άλλωστε, δεν είναι τι θα γίνει αύριο με τους αγρότες μας, τις επόμενες μέρες ή εβδομάδες.\nΤο πιο σημαντικό είναι τι θα γίνει σε λίγα χρόνια. Και γι’ αυτό ήδη έχουμε αρχίσει διάλογο μαζί τους. Πραγματικό διάλογο…\nΚάλεσα, βέβαια, τον Πρωθυπουργό να παρέμβει, να αρθεί ο αποκλεισμός των δρόμων και να βρεθεί λύση. Κι αντί του Πρωθυπουργού, μας ήλθε ο… Βούλγαρος Πρωθυπουργός.\nΤο είδαμε κι αυτό. Πράξη πάντως, διπλωματικά αφύσικη και πέρα από τα εσκαμμένα.\nΔώσαμε ήδη κάποια σαφή δείγματα γραφής του νέου αντιπολιτευτικού μας ρόλου: Ρόλου ευθύνης. Και ρόλου πειστικού. Που αναδεικνύει σήμερα τις διαφορές μας από το ΠΑΣΟΚ. Ώστε «να κάνουμε τη διαφορά» αύριο…\nΑλλά θα πρέπει να προχωρήσουμε και σε οργανωτικές αλλαγές που δίνουν «σάρκα και οστά» στο όραμά μας για ένα ανοικτό κόμμα.\n* Ήδη μετά την εκλογή αρχηγού από την κοινωνία, η νεολαία μας, η ΟΝΝΕΔ, θα εκλέξει κι εκείνη τον νέο Πρόεδρό της από τη βάση. Είναι μια ακόμα Επανάσταση. Η ΟΝΝΕΔ θα είναι η πρώτη Ελληνική Νεολαία που τολμάει κάτι τέτοιο.\nΤο ανοικτό κόμμα, δεν είναι πλέον όραμα. Είναι στοίχημα που ήδη το κερδίζουμε.\n* Δίνω έμφαση σε δύο ακόμα ζητήματα που αφορούν τη λειτουργία των κομματικών οργάνων. Διότι φιλοδοξία μας είναι να αποκαταστήσουμε τη δημοκρατική λειτουργία σε όλη την κλίμακα του κόμματος.\nΜετά το Συνέδριο, είναι απόφασή μου, η Κεντρική Επιτροπή, το Πολιτικό Συμβούλιο και η Κοινοβουλευτική Ομάδα να συνέρχονται σε τακτά χρονικά διαστήματα.\nΑκόμα, θα δώσουμε μεγάλη έμφαση στην αναδιοργάνωση και τακτική λειτουργία των περιφερειακών οργάνων, όπως για παράδειγμα το Περιφερειακό Συμβούλιο. Διότι όσο απαραίτητη είναι η κεντρική πολιτική οργάνωση του κόμματος, άλλο τόσο είναι απαραίτητη η λειτουργία του στην περιφέρεια.\nΜόνο έτσι θα γίνουμε κόμμα ανοικτό στην κοινωνία, ικανό να παρεμβαίνει παντού, να αναδεικνύει άξια στελέχη παντού και να ανατρέπει συσχετισμούς παντού.\nΆλλωστε, για το άνοιγμα του κόμματος, δεν περιμένουμε το Συνέδριο. Ήδη ιδρύθηκε Γραμματεία Σχέσεων Κοινωνίας-Κόμματος, όπου φτάνουν κάθε μέρα, παρατηρήσεις, παροτρύνσεις, παράπονα και απόψεις απλών ανθρώπων. Όχι μόνο μελών μας. Τα ακούμε όλα με προσοχή. Κι έχουν πολλές φορές εξαιρετικό ενδιαφέρον.\n* Επί πλέον ενεργοποιούμε τη σχέση μας με τους δικτυακούς τόπους. Όπου κυκλοφορεί τεράστιο πλήθος πληροφοριών καθημερινά. Εκφράζονται απόψεις, γίνονται συζητήσεις, κι αντιπαραθέσεις ακόμα.\nΆλλωστε πολλά από τα 800 χιλιάδες μέλη μας, ήδη εκφράζουν τις απόψεις τους δικτυακά. Και αυτό ανοίγει το δρόμο πια για να περάσουμε σιγά-σιγά σε ένα επόμενο βήμα οργάνωσης της ηλεκτρονικής δημοκρατίας.\nΤο διαδίκτυο είναι πλέον στρατηγικής σημασίας κοινωνικός χώρος. Που αφορά κυρίως τη νεολαία. Αλλά όχι μόνον αυτή…\nΗ παρουσία μας εκεί είναι απαραίτητη. Έχει ήδη ξεκινήσει. Αλλά πρέπει να αναδιοργανωθεί και να αναβαθμιστεί…\nΈχουμε ακόμα πολλές προτάσεις να ακούσουμε και να επεξεργαστούμε. Εν όψει του 8ου Τακτικού Συνεδρίου μας θα υπάρξει ευρύτατη συζήτηση, σε διάφορες συνδιασκέψεις. Να θυμάστε όμως:\nΧτίζουμε το κόμμα των αξιών και των αξίων.\nΕίμαστε κομμάτι της Ελληνικής κοινωνίας. Και θα γίνουμε η Ελπίδα της.\nΟι επόμενες μήνες θα είναι κρίσιμοι για την πορεία του τόπου. Και κρίσιμοι για την Αναγέννηση της Νέας Δημοκρατίας.\nΌπως εξήγησα, στηρίζουμε την κυβέρνηση εκεί που το επιβάλλει το συμφέρον του τόπου.\nΑλλά δεν κυβερνάμε μαζί της.\nΔείχνουμε στάση ευθύνης που ουδέποτε έδειξε το ΠΑΣΟΚ απέναντί μας.\nΑλλά δεν έχουμε συνυπευθυνότητα για τη διακυβέρνηση του τόπου.\nΔεν συγκυβερνούμε με το ΠΑΣΟΚ.\nΚαι δεν πρόκειται να συγκυβερνήσουμε.\nΕκφράζω επίσης, με κάθε σαφήνεια, την αντίθεσή μου σε διάφορες προτάσεις εξω-θεσμικών λύσεων, που απαξιώνουν τις πολιτικές δυνάμεις του τόπου.\nΕγώ τουλάχιστον για το Κόμμα μας, για τη Νέα Δημοκρατία, δεν το δέχομαι.\nΕίμαι βέβαιος ούτε και εσείς.\nΗ Νέα Δημοκρατία αποτελεί εγγύηση σταθερότητας για τη χώρα.\nΣήμερα ως Αντιπολίτευση, αύριο ως Κυβέρνηση.\nΗ Νέα Δημοκρατία ήδη ακτινοβολεί μια νέα αυτοπεποίθηση. Αδιανόητο, για κόμμα που μόλις βγήκε από βαριά ήττα.\nΑυτό ακριβώς θέλω να ακτινοβολεί κάθε στέλεχος και κάθε μέλος μας.\nΗ Νέα Δημοκρατία τους χωράει όλους και τον καθένα χωριστά.\nΤους χρειάζεται όλους και τον καθένα χωριστά.\nΑυτό υποσχέθηκα κατηγορηματικά\nόταν έθεσα υποψηφιότητα για Πρόεδρος του Κόμματος.\nΓι’ αυτό ψηφίστηκα.\nΚαι σε αυτό θα μείνω πιστός.\nΑλλά οφείλω να ξεκαθαρίσω το εξής:\nΔεν εκλέχθηκα για να τηρώ «εύθραυστες ισορροπίες».\nΔεν χρωστάω τίποτε σε κανένα.\nΤο μόνο μου χρέος είναι απέναντι στις εκατοντάδες χιλιάδες των Νεοδημοκρατών που ήλθαν και ψήφισαν, αφού περίμεναν ώρες στην ουρά.\nΣε αυτούς υποσχέθηκα αλλαγή πορείας.\nΚαι αυτό το χρέος με δεσμεύει απέναντί τους.\nΤην εσωστρέφεια που πολλές φορές «έπνιξε» τη Νέα Δημοκρατία στο παρελθόν, δεν πρόκειται να την ανεχθώ.\nΗ νέα Νέα Δημοκρατία θα γίνει ο πόλος μιας νέας κοινωνικής πλειοψηφίας, όχι ένας εύθραυστος συνασπισμός προσωπικών στρατηγικών και ομάδων.\nΠροορισμός της είναι να απελευθερώσει το δυναμισμό της ελληνικής κοινωνίας, όχι να βουλιάξει μέσα στις γνωστές Ελληνικές παθογένειες.\nΟ Πολιτικός μου αντίπαλος είναι απέναντι: το ΠΑΣΟΚ.\nΌχι εδώ μέσα.\nΣτόχος μου είναι να λύσουμε τα προβλήματα του τόπου.\nΌχι να επανέλθουμε στις έριδες του παρελθόντος.\nΆλλωστε, ρόλος της Αντιπολίτευσης δεν είναι να αντιπολιτεύεται την …Αντιπολίτευση, αλλά την Κυβέρνηση!\nΓι’ αυτό και επαναλαμβάνω.\nΕσωστρέφεια δεν θα υπάρξει!\nΔημοκρατία ναι. Όσο ποτέ.\nΑυτό είναι ευθύνη όλων να το περιφρουρήσουμε.\nΑλλά εμένα δεν είναι απλώς ευθύνη μου.\nΕίναι χρέος μου!\nΑπέναντι σε αυτούς που ψήφισαν την 29η Νοεμβρίου.\nΔεν πάμε απλώς, να ξανά-διεκδικήσουμε την εξουσία.\nΠάμε να αλλάξουμε την Ελλάδα.\nΚαι πριν αλλάξουμε τους άλλους,\nΠρέπει να αλλάξουμε εμείς οι ίδιοι.\nΕίμαι εδώ μπροστά σας, γιατί πιστεύω αυτά που λέω\nΚαι γιατί αγωνίζομαι γι’ αυτά που πιστεύω.\nΜπορούμε να επιτύχουμε μεγάλες ανατροπές.\nΜπορούμε, μαζί να τα καταφέρουμε.\nΒάζουμε υψηλούς στόχους.\nΓιατί μόνον υψηλοί στόχοι μπορούν να\nΕπαναφέρουν στο επίκεντρο την Πολιτική.\nΚαι μόνο υψηλοί στόχοι ταιριάζουν στην παράταξή μας\nκαι την Ιστορία της.\nΟι συνθήκες είναι ώριμες πια\nνα ξεπεράσει η ελληνική κοινωνία τις αγκυλώσεις της.\nΔεν μοιράζω υποσχέσεις,\nΠέρα από μια:\nΑγώνα και Νίκη!.\nΓια τη χώρα, για τα παιδιά μας, για την Ελλάδα!\nΑναρτήθηκε από ΠΥΘΙΑ στις 18:52 0 σχόλια\nΠΑΛΙ ΒΓΗΚΑΜΕ ΠΡΟΦΗΤΙΚΟΙ.\nΣύγχρονοι κουκουλοφόροι καταδότες, σε πλήρη δράση, με αμοιβή...μια καρέκλα. Καμαρώστε τους!\nΑναρτήθηκε από ΠΥΘΙΑ στις 18:39 0 σχόλια\nΝΕΑ ΔΗΜΟΚΡΑΤΙΑ ΠΑΡΟΥ-ΑΝΤΙΠΑΡΟΥ.\nΣυνάντηση των μελών της τοπικής επιτροπής της Νέας Δημοκρατίας Πάρου -Αντιπάρου, πραγματοποιήθηκε χθές το βράδυ στα γραφεία της τοπικής στον περιφερειακό της Παροικίας. Στην συνάντηση συζητήθηκαν πολλά θέματα, μεταξύ των οποίων το θέμα της κοπής πρωτοχρονιάτικης πίτας και ορίσθηκε ως ημερομηνία η 7-2-2010 στο εστιατόριο "Δελφίνι". Επίσης έγινε ενημέρωση των μελών της τοπικής για το θέμα της διοικητικής μεταρρύθμισης και τέθηκε το θέμα σχετικά με τις εξελίξεις για τη δίωξη κατά Κυκλαδικών blog.\nΑναρτήθηκε από ΠΥΘΙΑ στις 18:23 0 σχόλια\nΣκέψεις για εκλογές τον Μάρτιο κυκλοφορούν στη ΝΔ\nΑπό Factorx Παρ. 22 Ιαν 2010, 12:20 στην/στις κατηγορίες Πρώτη Σελίδα.\nΧαμηλό βαρομετρικό επικρατεί στη ΝΔ, λίγες ώρες πριν από την πρώτη συνεδρίαση της Κεντρικής Επιτροπής του κόμματος υπό την ηγεσία του κ. Αντώνη Σαμαρά. Όπως γράφουμε αλλού, αιτία τα προβλήματα που δημιουργούν συνεχώς τα μέλη της Οικογένειας Μητσοτάκη και προσκείμενοι σε αυτήν βουλευτές με προφανή στόχο την μπαχαλοποίηση πρώτα της ΚΟ της ΝΔ και δεύτερον του κόμματος εν όψει Συνεδρίου.\nΤο πρόβλημα λαμβάνει πλέον κομβικές διαστάσεις. Ο Σαμαράς εξελέγη με μεγάλη πλειοψηφία από την λαϊκή βάση, αλλά είναι αναγκασμένος να ηγείται μιας κοινοβουλευτικής ομάδας και ενός κομματικού μηχανισμού που δεν ελέγχει. Αν επιχειρήσει να περάσει τις θέσεις του εκτός οργάνων θα κατηγορηθεί για αυταρχισμό και ότι λειτουργεί αρχηγικά. Αν ακολουθήσει την τακτική της συναινέσεως που ακολουθεί τώρα θα βρίσκεται αντιμέτωπος με τον κίνδυνο καταψήφισης της προτάσεώς του, ή οριακής πλειοψηφίας.\nΓια να αλλάξει όμως την σύνθεση των οργάνων και να αναδείξει πρόσωπα που θα εκφράζουν το νέο πνεύμα θα πρέπει να περιμένει το Συνέδριο του Ιουνίου. Ζήσε Μάη μου να φας τριφύλλι, δηλαδή.\nΈτσι τις τελευταίες ώρες πρόσωπα του σκληρού σαμαρικού πυρήνα άρχισαν να κυκλοφορούν την άποψη ότι δε θα ήταν καθόλου κακή ιδέα να σηκώσει ο Σαμαράς το γάντι και να προκαλέσει εκλογές τον Μάρτιο, με αφορμή την εκλογή του Προέδρου της Δημοκρατίας.\nΣτην περίπτωση αυτή και επειδή δεν έχει παρέλθει 18μηνο από τις 4/10 οι εκλογές θα διεξαχθούν με λίστα – δηλαδή ο Σαμαράς θα έχει την δυνατότητα να εκλέξει στην Βουλή νέους ανθρώπους για τη νέα εποχή και το κυριότερο ελεγχόμενους από τον ίδιο.\n«Θέλουμε μια ΝΔ των 800.000 χιλιάδων ή μια ΝΔ των φθαρμένων υλικών» λένε χαρακτηριστικά\nΟι ίδιοι κύκλοι παρατηρούν ότι και ο Γιώργος Παπανδρέου, που αντιμετωπίζει ανάλογα προβλήματα στο ΠΑΣΟΚ, προειδοποίησε την περασμένη εβδομάδα από το γεύμα που παρέθεσε σε διευθυντικά στελέχη εφημερίδων ότι τυχόν καταψήφιση νομοσχεδίου θα σημαίνει προσφυγή στις κάλπες.\nΣε κάθε περίπτωση προσθέτουμε εμείς το αποτέλεσμα της προηγούμενης εκλογικής αναμέτρησης δεν αντανακλά τον πραγματικό συσχετισμό δυνάμεων\nΑναρτήθηκε από ΠΥΘΙΑ στις 17:57 0 σχόλια\nΑιχμές κατά του Νομάρχη Δωδεκανήσου και κατά πάσα πιθανότητα υποψήφιου περιφερειάρχη Νοτίου Αιγαίου κ. Μαχαιρίδη, άφησε ο Νομάρχης Κυκλάδων και ομοϊδεάτης του κ.Μπάιλας, με αφορμή δηλώσεις του πρώτου για μεταφορά της έδρας της περιφέρειας στην Ρόδο.\nΤο αστείο και με τους δύο είναι ότι υπολογίζουν χωρίς τον ξενοδόχο, που στη περίπτωση αυτή είναι οι ψηφοφόροι των νησιών.\nΑναρτήθηκε από ΠΥΘΙΑ στις 17:37 0 σχόλια\nΜαύρο μάτι κάναμε να συνεδριάσει εκείνο το ρημάδι άτυπο τοπικό συμβούλιο της Παροικιάς, μήπως δούμε καμιά άσπρη μέρα στο μέλλον, στο πιο υποβαθμισμένο μέρος του νησιού μας. Ακούστηκαν πολλά και ενδιαφέροντα, άλλα μεγαλόπνοα, άλλα προσιτά και άλλα απραγματοποίητα.\nΣυμπέρασμα είναι ότι οι άνθρωποι βλέπουν τα προβλήματα, τα έχουν διαπιστώσει και θα προτείνουν λύσεις στο Δημοτικό Συμβούλιο.\nΜελανό σημείο της συνεδρίασης η Μαρουσώ Φραγγούλη, η οποία μάλλον ζει σε άλλο μέρος αλλιώς δεν εξηγείται η άρνηση της και η καταψήφιση δύο σημαντικών προτάσεων που θα ανακούφιζαν τους κατοίκους και τους επισκέπτες.\nΤο πρώτο ήταν η μεταφορά της αφετηρίας των λεωφορείων σε άλλο σημείο από το λιμάνι, και το άλλο η μονοδρόμηση του παραλιακού δρόμου από το αρχαίο νεκροταφείο έως το κατάστημα Δραγάτη.\nΤέτοια αντίδραση της Μαρουσώς δεν εξηγείται, άραγε γίνεται για τα ψηφάκια ή για κάτι άλλο; Μήπως κάποια στιγμή πρέπει να ειπωθούν τα πράγματα με το όνομά τους;\nΑναρτήθηκε από ΠΥΘΙΑ στις 17:11 0 σχόλια\nΝΕΑ ΔΥΝΑΜΙΚΗ ΑΠΟ ΤΟΝ ΕΜΠΟΡΟΕΠΑΓΓΕΛΜΑΤΙΚΟ ΣΥΛΛΟΓΟ ΠΑΡΟΥ-ΑΝΤΙΠΑΡΟΥ.\nΣτην τελευταία Γενική συνέλευση του Εμποροεπαγγελματικού συλλόγου Πάρου -Αντιπάρου, αποφασίστηκε ομόφωνα η τροποποίηση του καταστατικού και έτσι έχουν πλέον δικαίωμα να είναι μέλη του Συλλόγου όλοι οι επαγγελματίες της Πάρου και της Αντιπάρου.\nΜε τον τρόπο αυτό, θα δημιουργηθεί ένας ισχυρός και διεκδικητικός σύλλογος που θα μπορεί να υπερασπίζεται τα μέλη του και τα συμφέροντα τους.\nΉδη το άνοιγμα του συλλόγου προς την Αντίπαρο είχε πολύ θετικά αποτελέσματα, με την εγγραφή δεκάδων μελών και οι επαφές με την Νάουσα βρίσκονται σε καλό δρόμο, με πρώτη κίνηση, την από κοινού κοπή πίτας με την ΕΕΒΙΟΝ την 27-1-2010 στην αίθουσα του ΝΗΡΕΑ στη Νάουσα.\nΑναρτήθηκε από ΠΥΘΙΑ στις 16:56 0 σχόλια\nΣΥΝΕΝΤΕΥΞΗ ΚΩΣΤΑ ΡΟΚΟΝΙΔΑ.\nΜια εφ' όλης της ύλης συνέντευξη παραχώρησε ο Κώστας Ροκονίδας στην εφημερίδα "φωνή της Πάρου"στο φύλο της 21-01-2010, αναφερόμενος στα τοπικά θέματα, στα δημοτικά και στο σχέδιο "ΚΑΛΛΙΚΡΑΤΗΣ".\nΟ Κώστας με τον καθαρό λόγο του δεν δίστασε να απαντήσει σ'όλα, ακόμη και στο να εκφέρει την άποψη του για τα πρόσωπα που πρωταγωνιστούν αυτή την περίοδο στο πολιτικό προσκήνιο του νησιού μας(Βλαχογιάννη, Πρωτολάτη, Κοντό, Κουντρομιχάλη).\nΕντύπωση μας προκάλεσε το γεγονός ότι διαβάζοντας την συνέντευξη διαπιστώσαμε ότι σε όλα σχεδόν τα θέματα υπήρχε μια ταυτόσημη άποψη με αυτή του Ηλία Κουντρομιχάλη στην δική του συνέντευξη στην ίδια εφημερίδα. Διαφωνία υπήρχε σε ότι αφορά το ΚΑΛΛΙΚΡΑΤΗ, για τον οποίο ο Κώστας είναι αντίθετος, γιατί πιστεύει ότι καταργείται το αυτοδιοίκητο των τοπικών κοινωνιών.\nΕυχάριστο είναι ότι υπάρχουν νέοι άνθρωποι προερχόμενοι από διαφορετικούς πολιτικούς χώρους που μπορούν να ταυτίζουν τις απόψεις τους γύρω από τα τοπικά θέματα. Αυτό μας δίνει ελπίδα για το μέλλον.\nΣυγχαρητήρια αξίζουν και στην εφημερίδα για αυτές συνεντεύξεις από πρόσωπα που δεν έχουν σχέση με το υπάρχον σύστημα.\nΑναρτήθηκε από ΠΥΘΙΑ στις 23:54 0 σχόλια\nΠΕΡΙ ...BLOG..Ο ΛΟΓΟΣ.\nΤο είχαμε γράψει και το ξαναγράφουμε, ότι τα BLOG δεν είναι ειδησεογραφικές σελίδες που αποσκοπούν στην ενημέρωση των πολιτών,γι' αυτό το λόγο υπάρχουν τα ΜΜΕ, τα οποία καθημερινά παρουσιάζουν δημοσιογραφικές αναλύσεις και παρουσιάσεις των εξελίξεων.\nΤα BLOG είναι σελίδες, που εκφράζουν τις προσωπικές απόψεις και εκτιμήσεις των διαχειριστών, για τα γεγονότα, με το οπτικό πρίσμα που αυτοί τα βλέπουν.\nΒέβαια σε καμία περίπτωση οι εκτιμήσεις και οι απόψεις αυτές δεν πρέπει να είναι συκοφαντικές και υβριστικές για οποιοδήποτε, σε αντίθετη περίπτωση οι υπεύθυνοι αναλαμβάνουν τις ευθύνες τους.\nΕμείς αρχίσαμε δειλά μια προσπάθεια στην "μπλοκόσφαιρα"και θα συνεχίσουμε, με σεβασμό απέναντι σας, να σχολιάζουμε τα γεγονότα με τον δικό μας τρόπο, σοβαρά, καυστικά, σατιρικά και με αρκετή δόση χιούμορ. Βέβαια έχει παρατηρηθεί ότι σε αρκετές περιπτώσεις, ορισμένα ΒLOG, σε τοπικό αλλά και σε πανελλήνιο επίπεδο, χρησιμοποιήθηκαν και χρησιμοποιούνται για να θίξουν προσωπικότητες και υπολήψεις, με τον κιτρινισμό και τον σκοταδισμό και να παίξουν το ρόλο των καθοδηγητών συνειδήσεων, εξυπηρετώντας συμφέροντα των αφεντικών τους που κρύβονται πολιτικά και οικονομικά πίσω απ' αυτούς. Την απάντηση σε όλους αυτούς μπορείτε να την δώσετε εσείς με ένα απλό πάτημα του πληκτρολογίου σας, καταδικάζοντας τέτοιες πρακτικές.\nΗ ΝΕΑ ΠΑΡΟΣ από σήμερα θα δέχεται σχόλια και email (neaparos@gmail.com), μόνο επώνυμα, ώστε με αυτό τον τρόπο να μην δώσει την ευκαιρία σε κανέναν, να προσπαθήσει να περάσει μέσω της σελίδας μας προσωπικές αντιπάθειες, αντεκδικήσεις και διάφορα άλλα παιχνίδια.\nΑναρτήθηκε από ΠΥΘΙΑ στις 14:55 0 σχόλια\nΗ Έπαρχος Πάρου-Αντιπάρου κα Γρηγορία Πρωτολάτη διέψευσε σήμερα το μεσημέρι σε ραδιοφωνική εκπομπή του ΗΧΩ FM,την χθεσινή μας ανάρτηση με θέμα "Νέα ήθη στην ενημέρωση", ισχυριζόμενη ότι βρισκόταν στο Επαρχείο έως αργά. Εμείς δεν έχουμε λόγους να μην πιστέψουμε τους ισχυρισμούς της, αλλά αυτοί οι εκπρόσωποι των τοπικών ΜΜΕ, άλλη φορά να είναι προσεκτικοί και να γνωρίζουν ότι το επαρχείο τα τελευταία τέσσερα χρόνια έχει μεταφερθεί στην περιοχή "ΠΛΑΤΑΝΟΣ" και όχι στην πλατεία "ΑΛΙΓΑΡΙΑΣ" που είχαν πάει και περίμεναν.\nΞέρετε σε εκείνο το οίκημα που πληρώνουμε μερικές δεκάδες χιλιάδες ευρώ το χρόνο ενοίκιο για να φιλοξενεί το αρχείο !!! του επαρχείου, αλλά εμείς, το κρατάμε γιατί, εκεί θα στεγάσουμε το νέο πολεοδομικό γραφείο Πάρου με τους εφτά μηχανικούς, που θα έχει προϊσταμένη αρχή το Επαρχείο που θα καταργηθεί.\nΌποιος κατάλαβε,κατάλαβε,γιατί αυτό το κορίτσι θα μας τρελάνει όλους.\nΑναρτήθηκε από ΠΥΘΙΑ στις 18:32 0 σχόλια\nΤΟΠΙΚΑ ΔΗΜΟΨΗΦΙΣΜΑΤΑ .\nΜε τον Δημοτικό Κώδικα που ψήφισε η ΝΔ το 2006 εισάγεται ο θεσμός του τοπικού δημοψηφίσματος. Τοπικό δημοψήφισμα μπορεί να γίνει, μεταξύ άλλων, για την ένωση Δήμων και Κοινοτήτων, ύστερα από αίτηση του 1/3 των δημοτών.\nΜε την έκδοση του προεδρικού διατάγματος που θα καθορίζει τις λεπτομέρειες διεξαγωγής των δημοψηφισμάτων η Κυβέρνηση μπορεί να δώσει την ευκαιρία στις τοπικές κοινωνίες να αποφασίσουν οι ίδιες για την τύχη τους και, σε κάθε περίπτωση, να θέσει το τελικό σχέδιο Καλλικράτης, όχι πλέον σε δημόσια και προσχηματική διαβούλευση, αλλά στην κρίση του ίδιου του Λαού.\nΑναρτήθηκε από ΠΥΘΙΑ στις 15:35 0 σχόλια\nΓΙΩΡΓΟΣ ΠΑΠΑΜΑΝΩΛΗΣ...ΠΡΟΣ ΑΝΤΙΠΑΡΙΩΤΕΣ.....ΕΙΣΑΣΤΕ ΒΛΑΚΕΣ!\nΈνταση δημιουργήθηκε μεταξύ του βουλευτή ΠΑΣΟΚ Γιώργου Παπαμανώλη και των εκπροσώπων της Αντιπάρου στο συνέδριο της ΤΕΔΚΕ, με αφορμή την συζητόυμενη συνένωση της Αντιπάρου με την Πάρο, με το νέο σχέδιο ΚΑΛΛΙΚΡΑΤΗΣ.\nΣυγκεκριμένα ο κατά όλα συμπαθής βουλευτής προσπαθούσε να πείσει τους εκπροσώπους της Αντιπάρου, ότι η συνένωση θα λειτουργήσει υπέρ του νησιού.\nΟι Αντιπαριώτες αντέδρασαν και ο Λεβεντάκης απευθυνόμενος στον βουλευτή του είπε να σεβαστεί την ομόφωνη απόφαση του κοινοτικού συμβουλίου που τάχθηκε κατά της συνένωσης και να μην στηρίζει θέσεις που είναι ενάντια στην θέληση των κατοίκων της Αντιπάρου.\nΦανερά εκνευρισμένος ο Γιώργος Παπαμανώλης απευθυνόμενος στον Λεβεντάκη είπε "είστε βλάκες γι' αυτό είχατε τη Μανέτα οκτώ χρόνια στο κεφάλι σας".Στο επεισόδιο δεν δόθηκε συνέχεια,αλλά χαραχτηριστικά ήταν τα όσα είπε γνωστή Αντιπαριώτισα "μάλλον μας θεωρεί βλάκες επειδή ψηφίσαμε Ρήγα και όχι Παπαμανώλη".\nΑναρτήθηκε από ΠΥΘΙΑ στις 15:06 1 σχόλια\nΝΕΑ ΗΘΗ ΣΤΗΝ ΕΝΗΜΕΡΩΣΗ ...\nΣήμερα το μεσημέρι στις 15.30 ήταν προγραμματισμένη να πραγματοποιηθεί η συνεδρίαση του Επαρχιακού Συμβουλίου στα γραφεία του Επαρχείου στην περιοχή "Πλάτανος "της Παροικίας .Σχετικές προσκλήσεις είχαν σταλεί σε όλους τους ενδιαφερόμενους, καθώς και στους εκπροσώπους των μέσων ενημέρωσης του νησιού μας.\nΠήγαν λοιπόν οι εκπρόσωποι στο Επαρχείο, το είδαν κλειστό ,απόλυτη ησυχία και ηρεμία, άρχισαν να ανησυχούν, έψαξαν και τι διαπίστωσαν; Η συνεδρίαση έγινε εν κρυπτό στις 13.00 χωρίς να ενημερωθεί κανείς, τελείωσε συνοπτικά στις 14.00 και μετά πήγαν όλοι στα σπίτια τους.\nΒέβαια η συμπεριφορά της επάρχου δεν μας εκπλήσσει, δεν είναι η πρώτη φορά που συμπεριφέρεται σαν ιδιοκτήτης της υπηρεσίας, αλλά κύριοι επαρχιακοί σύμβουλοι εσείς; άγεστε και φέρεστε από την εμπάθεια και τις προσωπικές αποφάσεις, της υπό προθεσμία επάρχου; Φυσικά θα μάθουμε τι συζητήθηκε, από το επίσημο όργανο επικοινωνίας του επαρχείου, το οποίο είχε το τι συζητήθηκε και αποφασίσθηκε, πριν την συνεδρίαση, αλλά δεν πειράζει αγαπητή κυρία, ο καιρός φέρνει τα λάχανα και ο καιρός τα παραπούλια, ο Νοέμβρης είναι κοντά και εσείς θα είσαστε μετά, πολύ μακριά.\nΑναρτήθηκε από ΠΥΘΙΑ στις 18:10 1 σχόλια\nΠΡΟΣ ΕΙΣΑΓΓΕΛΕΑ ΣΥΡΟΥ.\nΕίναι απίστευτα τα όσα καταγγέλλονται από ορισμένους αλλοδαπούς, οι οποίοι στην προσπάθεια τους να αποκτήσουν την άδεια παραμονής, πέφτουν θύματα κάποιων επιτήδειων εκεί στην πρωτεύουσα, που τους ζητούν εξωφρενικά ποσά για να "τακτοποιήσουν" τα χαρτιά τους ή για να τους προμηθεύσουν βεβαιώσεις (άγνωστης προέλευσης).Μήπως πρέπει να κάνετε κάποιο έλεγχο εκεί στο αρμόδιο γραφείο και θα δείτε ότι κάτι βρώμικο συμβαίνει.\nΚαλή η μεγάλη ζωή και τα τσιλιμπουρδίσματα,αλλά να μην πληρώνουν άλλοι γι'αυτά και ο νοών νοείτω.\nΑναρτήθηκε από ΠΥΘΙΑ στις 21:51 1 σχόλια\nΑΝΤΩΝΗΣ ΣΑΜΑΡΑΣ...Η Νέα Δημοκρατία θα αποφύγει την ΑΜΕΣΗ παρέμβαση της στην έκφραση των μικρών κοινωνιών.\n"Η Νέα Δημοκρατία δεν θα δώσει χρίσματα στις μικρές κοινωνίες, αλλά θα στηρίξει υποψηφίους που θα επιλεγούν από τις τοπικές κοινωνίες με δημοκρατικές διαδικασίες", αυτό δήλωσε σήμερα στην ομιλία του στο ετήσιο συνέδριο της ΤΕΔΚΕ, ο Αντώνης Σαμαράς συμπληρώνοντας ότι "ήλθε η ώρα της αποκομματικοποίησης της περιφέρειας ανοίγοντας την πόρτα της αξιοσύνης και στις διαδικασίες εκλογής των Δημοτικών Συμβουλίων και γιατί όχι ,να σκεφθούμε αν θα έπρεπε να κάνουμε ξεχωριστή κάλπη για τους υποψηφίους δημάρχους και ξεχωριστή για τους υποψηφίους δημοτικούς συμβούλους".\nΤα όσα είπε ο πρόεδρος της Νέας Δημοκρατίας επιβεβαιώνουν τα όσα γράψαμε σήμερα στο μπλόκ και βάζουν οριστικό τέλος στα όνειρα και σχέδια κάποιων, να εκπροσωπούν το παριανό κόσμο αυτοδιοριζόμενοι ως εκπρόσωποι του.\nΠροχωράμε όπως φαίνεται ολοταχώς για ανάδειξη υποψηφίων από την διευρυμένη βάση του κόμματος στα πρότυπα της αρχηγικής εκλογής.\nΑναρτήθηκε από ΠΥΘΙΑ στις 20:47 0 σχόλια\nΝΕΑ ΔΗΜΟΚΡΑΤΙΑ...ΟΙ ΕΞΕΛΙΞΕΙΣ ΣΤΗΝ ΠΑΡΟ.\nΤο αποτέλεσμα της 4ης Οκτωβρίου, ήταν ένα ισχυρό σοκ για τους οπαδούς της Νέας Δημοκρατίας,αφού το κόμμα έφθασε στο χαμηλότερο ποσοστό στα 26 χρόνια ύπαρξης του.\nΟι λόγοι της ήττας δεν έχουν γίνει ακόμη αντικείμενο ανοικτής συζήτησης και αναμένεται αυτό να γίνει στο προσεχές συνέδριο.\nΒέβαια, λίγο πολύ, όλοι γνωρίζουμε που οφείλεται η ήττα. Η αλαζονεία, οι εγωκεντρισμοί, ο πλουτισμός και η αδιαφορία για τον πολίτη, ήταν οι κυριότεροι από τους λόγους.\nΠοιές εξελίξεις θα έχει όμως αυτή η ήτα στην τοπική Νέα Δημοκρατία;\nΤο κόμμα της αξιωματικής Αντιπολίτευσης στο νησί μας παραδοσιακά κατείχε ένα μεγάλο ποσοστό ,το μεγαλύτερο από όλα τα κόμματα .Το ποσοστό αυτό το είδαμε για πρώτη φορά να συρρικνώνεται στις δημοτικές εκλογές του 2006, που αν και δεν είχαν καθαρά πολιτικό χαρακτήρα ,η Νέα Δημοκρατία δεν κατάφερε να συσπειρώσει τους ψηφοφόρους της .\nΑυτό βέβαια οφείλεται σε πολλούς λόγους, τους οποίους δεν είναι ώρα να τους αναλύσουμε.\nΦτάσαμε στις εκλογές το 2009 και το 33% φαίνεται πολύ χλωμό ποσοστό για την καλά κρατούσα μέχρι τότε Νεοδημοκρατική παράταξη. Η ήτα και στην Πάρο οφείλεται κατά κύριο λόγο στην γενικότερη αποδοκιμασία του κόσμου, αλλά δεν μπορεί να μην υπάρχουν ευθύνες και στα τοπικά στελέχη ,τα οποία χειρίστηκαν τα εσωκομματικά την τελευταία τετραετία. Αναφερόμαστε βέβαια στις νομαρχιακές και τοπικές επιτροπές. Κανείς δεν μπορεί να αμφισβητήσει το ήθος και την πίστη στο κόμμα όλων των μελών αυτών των κομματικών οργάνων, αλλά φθάνει μόνο αυτό ώστε να πάει "μπροστά"σε τοπικό επίπεδο ;\nΦυσικά και όχι. Χρειάζεται ομοψυχία, συπείρωση, δραστηριότητα, κοινωνικότητα, όραμα και ελπίδα. Δυστυχώς τίποτα από όλα αυτά δεν δόθηκαν, αντίθετα το κόμμα κλείσθηκε στον εαυτό του, αρνήθηκε να βγει στην κοινωνία, άφησε το μοιραίο να έλθει να το βρει μόνο του, χωρίς προσπάθεια να το αποφύγει και το αποτέλεσμα ...γνωστό.\nΔυστυχώς παρακολουθήσαμε όλοι την προεκλογική οργάνωση στην Πάρο, την κεντρική ομιλία από τους υποψηφίους (την εξής μία κα Αργυρώ Φιλη) που έσωσε την όλη εικόνα, που έδειξε ένα κόμμα που ήταν στην κυβέρνηση πέντε χρόνια. Απογοήτευση μεγάλη, δυστυχώς, απογοήτευση, για τον κόσμο της Νέας Δημοκρατίας που ένοιωθε κουρασμένος, αηδιασμένος, δεν ήθελε να συμμετάσχει σε καμιά διαδικασία, την οποία προσπαθούσαν να οργανώσουν τα ίδια και τα ίδια στελέχη που χρόνια τώρα είναι στο κομματικό προσκήνιο.\nΕίναι ώρα να αλλάξουν όλα.\nΟ Αντώνης Σαμαράς με την εκλογή του έκανε την αρχή. Ενάντια στο κατεστημένο και στα αιωνόβια στελέχη μπήκε μπροστά και βγήκε μπροστά. Ακόμη και αυτήν την αλλαγή κάποιοι μέχρι τελευταία στιγμή την πολέμησαν, προσπαθώντας να πείσουν τους Νεοδημοκράτες να ψηφίσουν το παρελθόν, την οικογενειοκρατία, το κατεστημένο, διότι κατεστημένο είναι και οι ίδιοι και δεν θέλουν να χάσουν τους τίτλους και τις καρέκλες. Ευτυχώς δεν τα κατάφεραν, ο απλός Νεοδημοκράτης έδειξε το δρόμο της αλλαγής και τον δρόμο της εξόδου σ' αυτούς.\nΕάν δεν το κατάλαβαν θα το καταλάβουν στις επερχόμενες εσωκομματικές εκλογές , οι οποίες θα γίνουν πριν το συνέδριο του κόμματος και ο κάθε κατεργάρης θα πάει στον πάγκο του, πληρώνοντας τα λάθη, τις πρακτικές τους, τα προσωπικά τους συμφέροντα και τον καρεκλοκενταυρισμό τους.\nΟι εσωκομματικές εκλογές θα αναδείξουν νέα πρόσωπα, άφθαρτα και χωρίς συμφέροντα. Μετά θα εκλεγούν οι εκπρόσωποι για το συνέδριο, στο οποίο θα παρθούν και οι τελικές αποφάσεις και θέσεις του κόμματος.\nΈνα μεγάλο αγκάθι για τον Αντώνη Σαμαρά είναι και οι Δημοτικές εκλογές, με πρώτη και καλύτερη περίπτωση αυτή του Νικήτα Κακλαμάνη στην Αθήνα.Το πρόβλημα αυτό θα παρουσιαστεί σε πολλούς δήμους και οι λεγόμενοι αντάρτες αναμένεται να δημιουργήσουν πρόβλημα στο κόμμα της Νέας Δημοκρατίας.\nΤο ίδιο πρόβλημα άλλωστε υπάρχει και στην Πάρο, ήδη δύο τρία ονόματα έχουν κάνει την εμφάνιση τους ως επίδοξοι διεκδικητές του χρίσματος (Κοντός, Κουντρομιχάλης,Τέλογλου) χωρίς κανείς ακόμη να ξεκαθαρίσει τις προθέσεις του. Διαβάσαμε και ακούσαμε τις δηλώσεις του Ηλία Κουντρομιχάλη, ο οποίος δηλώνει πρόθυμος, βλέπουμε την δραστηριότητα του Λούη Κοντού, αλλά και την ταύτιση του με την σημερινή Δημοτική Αρχή και διαβάζουμε τα κελεύσματα και τις ευχές του Στρατή Τέλογλου και καταλαβαίνουμε ότι κάτι σκέπτεται.\nΚατ'αρχήν κανείς από τους παραπάνω δεν έχει ζητήσει επίσημα το χρίσμα και αυτό διότι γνωρίζουν ότι δεν πρόκειται τουλάχιστον αυτή την περίοδο να το πάρει.\nΔεύτερον κανείς δεν έχει παρουσιάσει "ομάδα κρούσης", πολλά ακούμε, πολλά βλέπουμε, αλλά γεγονότα τίποτα.\nΤρίτον, επιθυμούν όλοι το κομματικό χρίσμα, ή επιθυμούν μια ανεξάρτητη υποψηφιότητα με την στήριξη του κόμματος;\nΗ τοπική σε αυτή την φάση δεν μπορεί να αποφασίσει εν όψει εσωκομματικών εκλογών, αν και οι τωρινοί συσχετισμοί δεν ευνοούν απόλυτα κανέναν ή τουλάχιστον ευνοούν τους δύο πρώτους. Οι τοπικοί βουλευτές, ο εξής ένας, Γιάννης Βρούτσης, βέβαια θα έχει και βαρύτητα ή άποψη του, αλλά και αυτός δεν έχει ταχθεί υπέρ κανενός υποψηφίου, ανεξάρτητα που δείχνει συμπάθεια στον έναν.\nΣύμφωνα με πληροφορίες , πολλές είναι οι εισηγήσεις στον Αντώνη Σαμαρά να εφαρμόσει και στις Δημοτικές εκλογές το μοντέλο εκλογής που εφαρμόστηκε και για την αρχηγία του κόμματος. Δηλαδή να γίνουν τοπικές κομματικές εκλογές με την συμμετοχή των μελών αλλά και των φίλων του κόμματος, για την ανάδειξη των υποψηφίων δημάρχων.\nΜε αυτό τον τρόπο ξεπερνάει τον σκόπελο των ανταρτών, διότι άλλο να πας κόντρα στην γραμμή του κόμματος και άλλο κόντρα στην θέληση του κόσμου. Οι εκλογικοί κατάλογοι υπάρχουν, το πρόγραμμα του συστήματος υπάρχει, θα γίνει ένα νέο άνοιγμα προς τους φίλους και θα αναδειχθούν οι υποψήφιοι. Κανείς δεν μπορεί να αμφισβητήσει ότι αυτό είναι μια πραγματική Δημοκρατική διαδικασία που δεν μπορεί να αμφισβητηθεί από κανέναν και ότι θα επιλεγούν όχι στενά κομματικοί υποψήφιοι αλλά αποδεκτά πρόσωπα από μεγάλο μέρος των τοπικών κοινωνιών. Στο παρελθόν στο νησί μας λειτούργησαν κάποιες διαδικασίες, οι οποίες όμως είχαν εκ των προτέρων αναδείξει τον νικητή, γι'αυτό και δεν συνέχισαν την ύπαρξη τους και διαλύθηκαν.Τα λάθη του παρελθόντος πρέπει να γίνουν μαθήματα για το μέλλον.Τέλος, γεγονός είναι ένα και πρέπει ορισμένοι να το καταλάβουν, η Νέα Δημοκρατία στην Πάρο σε κάθε περίπτωση θα δώσει την στήριξη της σε υποψήφιο και δεν θα συμμετέχει σε σενάρια ορισμένων για ενιαία ψηφοδέλτια και άλλα εκ του πονηρού σχέδια.\nΑναρτήθηκε από ΠΥΘΙΑ στις 15:20 4 σχόλια\nAΥΡΙΟ ΜΙΑ ΑΝΑΛΥΣΗ ΓΙΑ ΤΟ ΤΙ ΣΥΜΒΑΙΝΕΙ ΣΤΗΝ ΝΕΑ ΔΗΜΟΚΡΑΤΙΑ ΠΑΡΟΥ.\nΑναρτήθηκε από ΠΥΘΙΑ στις 13:08 0 σχόλια\nΧΕΡΙ-ΧΕΡΙ ΜΕ ΤΟΝ Κ....\nΜε τον Κουντρομιχάλη περιμέναμε να δούμε χέρι -χέρι το κορίτσι μας να κυκλοφορεί στην παραλία, αλλά αυτό μας απογοήτευσε και προτίμησε την παγωμένη Αθήνα παρέα με το Λοίζο.\nΗ κοινή εμφάνισή τους σήμερα το πρωί στην κοπή πίτας του συλλόγου Παρίων "Η ΕΚΑΤΟΠΥΛΙΑΝΗ" έγινε αφορμή για ποικίλα σχόλια .Τι διθύραμβοι ήταν αυτοί βρε κορίτσι μου στο χαιρετισμό σου για τον Ραγκούση, άν σε άκουγε κανένας που δεν ξέρει θα νόμιζε ότι είσαι ερωτευμένη μαζί του.\nΑλλά και εσύ βρε Λοίζο τέτοιο χειροκρότημα ,λες και μιλούσε η Ντόρα, τόσο δύσκολο ήτα να καταλάβεις την διαφορά.\nΑναρτήθηκε από ΠΥΘΙΑ στις 12:55 1 σχόλια\nΑναρτήθηκε από ΠΥΘΙΑ στις 00:04 2 σχόλια\nΟ ΕΧΘΡΟΣ ΗΤΑΝ ΕΝΤΟΣ.\nΠερνανε τα χρονια, μεγαλωσα, περασανε μεσα σε ελπιδες για καλυτερες ημερες και λογια πολλα, περασανε δυσκολα σε ενα κρατος που δεν ηθελε να ειναι κοντα σε ολους μας.Δεν ειχα ποτε την διαθεση να γινω "οπαδος" κανενος κομματος, δεν σηκωσα σημαιες, δεν φωναξα σε συγκεντρωσεις, σε πορειες.Οσο εζησα εξω καταλαβα ποσο λαθος ζουμε εδω, ποσο οι υποσχεσεις που μας δινανε ηταν απλα λογια χωρις αντικρυσμα, περναγαν τα χρονια,μια ζωη.Απο τοτε που γεννηθηκα ηταν ετσι, χειροτερα, πριν καταλαβω τι συμβαινει μας ειπαν οτι...εχουμε "Επανασταση της 21ης Απριλιου"στο δημοτικο εγω,υμνοι,δοξα στους στρατηγους απο ολους,φοβος,Πολυτεχνειο,σκοτωμοι,φυλακισεις.\nΚαι μια βραδυα ηρθε ενα αεροπλανο απο το Παρισι,μεσα ηταν καποιος που δεν ηξερα,θα ηταν καλυτερα μας ειπαν ολοι,ο κοσμος ηταν χαρουμενος,η ελπιδα ειχε ελθει παλι,περιμεναμε κατι καλυτερο.....περασαν χρονια,ακομη τιποτα,περιμεναμε ομως εμεις σαν να ξεραμε οτι δεν θα ερθει,εξω παλι συλλαλητηρια,φασαριες,λιτοτητα,καιγοταν το Μινιον,ο Κατραντζος,το Ατενε,καποιοι μιλαγανε για αλλαγη,τι ηταν αυτο,αλλαγη απο τι;\nΜια μερα του Οκτωβρη ηρθε η αλλαγη, ο κοσμος παλι στους δρομους , ελπιδα, ,χαρα,παλι περιμεναμε το καλυτερο να ερθει, μα αργουσε, μικρα βηματα εκανε, μα λεγαμε δεν μπορει, θα ερθει.Αντι αυτου ηρθαν αλλα, ηρθε ο Κοσκωτας, τα ειδικα δικαστηρια και μια λεξη που ακουγαμε τοσο συχνα για πρωτη φορα.....Διαφθορα.\nΤα χρονια περνουσαν, παλι διαδηλωσεις, φασαριες, νευματα απο τα σκαλια του αεροπλανου,νεοι γαμοι,το Ωνασειο, ωρες στην τηλεοραση αυτα συζητουσαν,λιτοτητα και παλι,και εμεις περιμεναμε το καλυτερο που θα ερχοταν καποτε.\nΑλλαξε ο αρχηγος, εγω δεν ειχα αλλαξει, δεν θα ψηφιζα κανεναν απο την πρωτη τετραετια, η λιτοτητα ειχε γινει δευτερη φυση μας, διπλα μας κτιζονταν βιλες, νεοπλουτοι παντου, το κκε στην κυβερνηση, ακρη δεν βλεπαμε και εγω μεγαλωνα.\nΠερασαν και αλλοι, ηρθε το 0+0=3% αυξηση, νεοι εκλογικοι νομοι, νεες φορολογιες, η Μακεδονια ειναι Ελληνικη ,αλλα θα εχουμε ξεχασει το ονομα σε 10 χρονια, καλυτερες μερες δεν ειχαν ελθει ακομη, λιτοτητα, δυσκολη συγκυρια. Απο εκει και περα χαθηκε το παιχνιδι, ενας λογιστακος πηρε τα ηνια και αρχισαν τα οργανα.\nΠηρε φορα ενας κοσμος που ηθελε ευκολο χρημα, χρημα που πληρωναμε εμεις, εκεινοι το εβαζαν στην τσεπη τους, παλι λιτοτητα, παλι στενωπος, ηρθε το Χρηματηστηριο, το Πορτο Καρρας, αλλαλιασε ο κοσμος, παλι αλλαγη, παλι κατι νεο, παλι τα ιδια σκεφτηκα. Καηκε η Πεντελη,η Χαλκιδικη,η Ελλαδα. Περασε λιγος καιρος οταν ειχαμε την Ολυμπιαδα που νοιωσαμε οτι ζουμε αλλου, αυτο μετα τους αγωνες αλλαξε και γιναμε παλι μια μικρη αφρικανικη αποικια, λιτοτητα και παλι, οι πλουσιοι εγιναν πλουσιοτεροι,το ενα σκανδαλο εφερνε το αλλο,χαμενα τα ειχαμε ολοι μας. Ειχαμε ενα κοινοβουλιο που αθωωνε τους παντες, οτι και να εβγαινε στο φως κρυβοταν αμεσα, οι δημοσιογραφοι πλεον επαιζαν τον ρολο των αγγελιοφορων της εξουσιας.\nΚαταλαβαμε οτι ηταν ωρα για μια αλλη αλλαγη,παλι τα ιδια σκεφτομουν εγω και να ηλθε με τον μανδυα της διαφανειας, χαρηκε ο κοσμος ειχε ελπιδα παλι,κατι θα αλλαζε, το μονο που αλλαξε ηταν οι τροποι κατασπαταλησης του δημοσιου χρηματος, εξεταστικες η μια μετα την αλλη, ολοι αθωοι,εμεις με την λιτοτητα μας αγκαλια και εκεινοι με 51 διαμερισματα και off shore εταιριες, χασαμε οικκοπεδα και κτηρια, κερδισαμε μια λιμνη.Καηκε η Ηλεια,η Αχαια,η Παρνηθα,η Ανατολικη Αττικη. Χασαμε ομολογα, χασαμε τον υπνο μας, χασαμε την αξιοπρεπεια μας,την ηθικη μας.\nΟλα αυτα τα χρονια μας φοβιζαν με εχθους,εχθροι οι κουμουνιστες, εχθροι οι οπαδοι του αλλου κομματος,εχθροι οι αμερικανοι,οι τουρκοι,οι σκοπιανοι, εχθροι οι παναθηναικοι,οι ολυμπιακοι. Και αποφασισε ο καταλληλοτερος τοτε οτι ειναι ανικανος, ομως παντα ανικανος ηταν και εφυγε και εμεις περιμεναμε κατι καλυτερο παλι και μας ειπαν να εχουμε ελπιδα,να εχουμε εμπιστοσυνη,να νοιωσουμε σιγουρια.\nΚαι ναμαστε τωρα εγω μετα απο 35 χρονια, εσεις περισσοτερα η λιγοτερα, με τα ιδια προβληματα και ακομη χειροτερα,τωρα δεν βριζουμε μονο ο ενας τον αλλον,τωρα μας βριζουν και οι ξενοι, τους κοροιδεψαμε λεει, αλλα λεγαμε αλλα καναμε, μα αυτο το ζουμε σε αυτην την χωρα 35 χρονια,αυτοι τωρα το καταλαβανε;\nΚαι παλι λιτοτητα,και λεφτα δεν υπαρχουν,λες και οταν υπηρχαν τα τρωγαμε εμεις,\nκαι πληρωστε αυτα που φαγαμε κοροιδα και να η αποκλιση αντι για την συγκλιση.\nΦταιμε εμεις που πιστεψαμε οτι μας λενε αληθεια;\nΦταιμε εμεις που αδιαφορησαμε για οτι και να συνεβαινε;\nΦταιμε εμεις που σαν υποδουλοι δεν απαιτησαμε την δημοκρατια που μας υποσχεθηκαν;\nΜας ελεγαν για αλλους εχθρους, μακρυνους, διπλανους, αθεατους. Εμεις γιατι δεν καταλαβαμε οτι ο εχθρος ηταν εντος;\nΑναρτήθηκε από press.gr@hotmail.com στις\nΑναρτήθηκε από ΠΥΘΙΑ στις 23:37 0 σχόλια\nΠαπανδρέου! Αν δεν περάσουν τα νομοσχέδια πέφτει η Κυβέρνηση\nΣαφές μήνυμα προς τους βουλευτές του ΠΑΣΟΚ έστειλε την Πέμπτη ο Γ. Παπανδρέου, πως αν δεν εγκρίνουν τις δυο μεγάλες μεταρρυθμίσεις, τον εκλογικό νόμο και το σχέδιο «Καλλικράτης», θα προχωρήσει σε πρόωρες εκλογές.«Νόμος που δεν ψηφίζεται, πέφτει η κυβέρνηση», δήλωσε κατηγορηματικά ο Γ. Παπανδρέου, όταν ρωτήθηκε τι θα κάνει αν η Κοινοβουλευτική Ομάδα του ΠΑΣΟΚ....δεν εγκρίνει τις δυο μεγάλες αλλαγές, το σχέδιο «Καλλικράτης» για τη νέα αρχιτεκτονική της τοπικής αυτοδιοίκησης και το νέο εκλογικό νόμο.Η κατηγορηματική απάντηση του πρωθυπουργού δόθηκε σε διευθυντές εφημερίδων και στην ευθεία ερώτηση τι θα κάνει αν οι αντιδράσεις βουλευτών του ΠΑΣΟΚ στις δυο αυτές μεταρρυθμίσεις οδηγήσουν στην καταψήφισή τους. Ο κ. Παπανδρέου έδειξε αποφασισμένος να προωθήσει τις δυο μεγάλες μεταρρυθμίσεις. Σε διαφορετική περίπτωση, θα πάει σε εκλογές, που θα γίνουν με λίστα υποψηφίων –όπως ο νόμος ορίζει- και όχι με σταυρό προτίμησης, αφού θα προκύψουν σε λιγότερο από 18 μήνες από τον Οκτώβριο του 2009. Κι αυτό γιατί και τα δυο αυτά σχέδια νόμου θα πάνε στη Βουλή μέσα στο 2010. Άλλωστε η κυβέρνηση δηλώνει ότι το Νοέμβριο θα εκλεγούν και οι αιρετοί περιφερειάρχες\nΑναρτήθηκε από ΠΥΘΙΑ στις 18:11 0 σχόλια\nΑναρτήθηκε από ΠΥΘΙΑ στις 17:59 0 σχόλια\nΗ ΤΡΑΓΩΔΙΑ ΣΕ ΦΩΤΟΓΡΑΦΙΕΣ.\nΑναρτήθηκε από ΠΥΘΙΑ στις 23:04 0 σχόλια\nΗ οικονομική λιτότητα «έκοψε» τους αντιδημάρχους στις Σέρρες. Συγκεκριμένα, ο δήμαρχος ανακοίνωσε την απόφασή του να μην ορίσει αντιδημάρχους για τον τελευταίο χρόνο της θητείας της παρούσας δημοτικής αρχής, για λόγους οικονομίας. Μέχρι πρότινος, ο δήμος Σερρών διατηρούσε πέντε αντιδημαρχίες, οι οποίες θα πάψουν να υφίστανται, ενώ όπως ανακοίνωσε για τους ίδιους λόγους σταματάει και η συνεργασία του με τους δύο Ειδικούς Συμβούλους του δήμου.Εμείς όμως δεν έχουμε πρόβλημα ,πως θα πάμε μπροστά χωρίς τον ΓΑΒΑΛΑ ,την ΜΑΡΟΥΣΩ και την ΑΝΝΟΥΛΑ.\nΑναρτήθηκε από ΠΥΘΙΑ στις 19:08 0 σχόλια\nΚλειστή κομματική σύσκεψη πραγματοποιήθηκε χθες στο ξενοδοχείο Κάραβελ, προκειμένου να ενημερώσει ο Υπουργός Εσωτερικών κ. Ραγκούσης τους Δημάρχους και, γενικότερα, τους αιρετούς του Λεκανοπεδίου που πρόσκεινται στο ΠΑΣΟΚ για το σχέδιο «Καλλικράτης». Η σύσκεψη που εξελίχθηκε σε έντονη σύγκρουση, αφού ο Υπουργός «τα άκουσε» από τους αυτοδιοικητικούς του κόμματός του για τις προχειρότητες και τα λάθη του Προγράμματος, ενώ δεν μπόρεσε να δώσει απαντήσεις ιδίως για το που θα βρει τους πόρους για να το χρηματοδοτήσει. Κατά την εισήγησή του οι παριστάμενοι τον διέκοπταν συνεχώς φωνάζοντας ότι δεν τους ενδιαφέρουν οι αοριστολογίες και τα αυτονόητα και ζητώντας να μάθουν για τα συγκεκριμένα σχέδια που υπάρχουν για τη χωροταξία. Ο Υπουργός όμως δεν έδωσε καμία τέτοια πληροφορία. Κάποιος μάλιστα χρησιμοποίησε κάμερα για να καταγράψει το κλίμα που επικρατούσε στην αίθουσα και δέχθηκε επίθεση από άλλους παρευρισκόμενους. Το αποτέλεσμα ήταν ότι ο κ. Ραγκούσης δεν μπόρεσε καν να ολοκληρώσει την ομιλία του, αποχώρησε εκνευρισμένος και η εκδήλωση διεκόπη κακήν κακώς. Για να δούμε τι τον περιμένει τη Δευτέρα στο Συνέδριο της ΚΕΔΚΕ…\nΑναρτήθηκε από ΠΥΘΙΑ στις 18:37 0 σχόλια\nΑΥΤΟΣ ΘΑ ΜΑΣ ΣΩΣΕΙ !!! (ΩΡΑ ΓΙΑ ΓΕΛΙΟ)\nΕΑΝ ΔΕ ΒΡΕΘΕΙ ΙΚΑΝΟΣ ΥΠΟΨΗΦΙΟΣ ΓΙΑ ΤΗΝ ΠΑΡΟ, ΤΟ ΜΠΛΟΚ,.. ΕΧΕΙ ΠΡΟΤΑΣΗ.\nΑναρτήθηκε από ΠΥΘΙΑ στις 15:41 1 σχόλια\nΤΙ ΣΥΜΒΑΙΝΕΙ ΜΕ ΤΟ ΠΑΣΟΚ ΠΑΡΟΥ;\nΟι δημοτικές εκλογές πλησιάζουν,οι ενδιαφερόμενοι όπως ξαναγράψαμε έχουν αρχίσει τις διαβουλεύσεις και συνεργασίες και προσπαθούν να αποκτήσουν το πράσινο φως από τους κομματικούς μηχανισμούς για την στήριξή τους στην προσπάθεια αυτή.\nΣήμερα θα ασχοληθούμε με τους υποψηφίους ,οι οποίοι ανήκουν κομματικά στο ΠΑΣΟΚ,αλλά όπως είναι φυσικό θα προσπαθήσουν να παρουσιαστούν ως ανεξάρτητοι υποψήφιοι,προκειμένου να αποκομίσουν όσο το δυνατόν περισσότερο εκλογικό κέρδος.\nΔύο είναι τα πρόσωπα που πρωταγωνιστούν σε αυτή την υπόθεση, ο νυν Δήμαρχος Χρήστος Βλαχογιάννης και η έπαρχος Γρηγορία Πρωτολάτη.\nΚαι οι δύο στελέχη του ΠΑΣΟΚ στην πρώτη γραμμή στις Κυκλάδες,γεγονός βέβαια το οποίο δεν απέκρυψαν ποτέ. Ποια η σχέση αυτών των δύο πρωτοκλασάτων στελεχών σήμερα; Τι τους ενώνει και τι τους χωρίζει;\nΤους ενώνει η εξουσία και τους χωρίζει η βουλιμία να την αποκτήσουν.\nΟ Χρήστος Βλαχογιάννης βρέθηκε ξαφνικά Δήμαρχος στην Πάρο χωρίς καλά καλά και ο ίδιος να το καταλάβει και αυτό το χρωστάει όχι τόσο στις ικανότητές του αλλά στην πίστη και υπακοή που επέδειξε ως συνεργάτης του Γιάννη Ραγκούση την εποχή της Δημαρχίας του.Όλοι περίμεναν ότι μετά την συμπλήρωση της τετραετίας ικανοποιώντας πλέον και την θεμιτή φιλοδοξία του ,ότι θα αποσυρόταν από την ενεργό πολιτική και την θέση του θα έπαιρνε η σημερινή έπαρχος.Την υπόθεση αυτή δεν παρέλειπε να ενισχύει και ο ίδιος με συνεχείς διαβεβαιώσεις του δεξιά και αριστερά ,ότι δεν υπάρχει περίπτωση να είναι υποψήφιος και αυτό που τον ενδιαφέρει πλέον ειναι η οικογενειακή ηρεμία και η υγεία.Την διαβεβαίωση αυτή από ότι φαίνεται την είχε δώσει και στην έπαρχο, δίνοντας έτσι πεδίο διεκδίκησης του Δήμου από πλευράς της. Αλλά επειδή στην πολιτική μην λες ποτέ ,ποτέ,τα πράγματα άλλαξαν,το ΠΑΣΟΚ ανέκτησε την κυβέρνηση και ο Ραγκούσης έγινε πρωτοκλασάτος υπουργός. Ξαφνικά οι ορέξεις άρχισαν πάλι να ανοίγουν ,λίγο από υστεροφημία και φιλοδοξία,λίγο από πίεση ο Χρήστος Βλαχογιάννης μπαίνει ξανά στο παιχνίδι και από ότι δια φαίνεται έχει και την στήριξη του Γιάννη Ραγκούση και κατά συνέπεια του κομματικού μηχανισμού. Βέβαια αυτό δεν γνωρίζει κανείς πως θα λειτουργήσει, διότι υπάρχει περίπτωση μέχρι το Νοέμβριο ,όποιος δηλώνει ΠΑΣΟΚ ή στηρίζεται από αυτό, να βρεθεί σε δυσχερέστατη θέση, λόγω των προβλημάτων που θα αντιμετωπίζει ο κόσμος τότε.\nΤι γίνεται λοιπόν; Τι θα κάνει η νυν έπαρχος Γρηγορία Πρωτολάτη; Θα παραμείνει απαθής και θα περιμένει την πολιτική της αποκαθήλωση ,μετά την κατάργηση των επαρχείων;\nΗ ίδια γνωρίζει πολύ καλά ότι κάθε προσπάθεια προσέγγισης του Γιάννη Ραγκούση, είναι καταδικασμένη και αυτό το γνωρίζει διότι είναι γεγονός ότι προσπάθησε και μάλιστα πολύ γι αυτήν την προσέγγιση, αλλά βρήκε απέναντι της επανειλημμένα τείχος. Θα εγκαταλείψει τη πολιτική έτσι άδοξα,μετά από μια πολυετή θετική παρουσία σ' αυτήν; Πιστεύουμε ότι όχι.Και αυτό το πιστεύουμε γνωρίζοντας τον χαρακτήρα της επάρχου ,αλλά και διότι ή ίδια πιστεύει ότι είναι αδικημένη και προδομένη από τους συντρόφους της. Γνωρίζει πολύ καλά ότι έχει ερείσματα στην Παριανή κοινωνία και λόγω της καταγωγής της αλλά και λόγω της πολυετούς δραστηριοποίησης της και αυτά τα ερείσματα θα προσπαθήσει να τα εκμεταλλευθεί με το καλύτερο δυνατόν τρόπο.Επίσης θέλει να εκμεταλλευθεί το γεγονός της απραξίας της σημερινής Δημοτικής αρχής σε όλα τα επίπεδα και την αδυναμία του Βλαχογιάννη στο να μπορέσει να διοικήσει τον Δήμο, γεγονός στο οποίο κατά κοινή ομολογία έχει απόλυτο δίκιο. Τελικά δεν θα αποδειχθεί εύκολη αντίπαλος και η ζημιά που μπορεί να κάνει είναι μεγάλη,αφενός στην βάση του εκλογικού σώματος και αφετέρου στην προσπάθεια του Βλαχογιάννη να παρουσιάσει ένα δήθεν ενιαίο ψηφοδέλτιο,το οποίο δεν θα μπορέσει ούτε τους δικούς του συντρόφους να συμπεριλάβει.\nΤι θα κάνει το τοπικό ΠΑΣΟΚ; Σίγουρο είναι ότι θα κάνει ότι πει ο Ραγκούσης ,επομένως θα βρεθεί απέναντι στη Γρηγορία Πρωτολάτη σαν οργάνωση ,με ότι αυτή εκπροσωπεί. Τι θα κάνουν οι Κυκλαδίτες βουλευτές; Όσο αφορά τον Παναγιώτη Ρήγα ,δεν χωρά αμφιβολία, γνωρίζοντας τις σχέσεις του με την Πρωτολάτη, ο δε Γιώργος Παπαμανώλης ίσως στο παρασκήνιο προσπαθήσει να την βοηθήσει, αλλά ποτέ δεν θα ταχθεί δημόσια απέναντι στην πρόταση του κόμματος. Αγκάθι παραμένει και η συγκρότηση των ψηφοδελτίων για δύο συνδυασμούς από τον ίδιο πολιτικό χώρο, διότι δεν υπάρχουν άτομα διαθέσιμα για την συμπλήρωση τους, λαμβάνοντας υπόψιν ότι θα υπάρχει τουλάχιστον άλλος ένας συνδυασμός .\nΟ Γενάρης θα είναι από ότι φαίνεται ο μήνας των μεγάλων αποφάσεων,ρήξεων και ανατροπών. Σε αναμονή λοιπόν στο...τερματικό σας.\nΑναρτήθηκε από ΠΥΘΙΑ στις 14:02 0 σχόλια


29 Μαΐου 2020, 20:53:06 29 Μαΐου 2020, 20:53:06\nΑποστολέας Θέμα: 5->8->10->? πρός 1 (Αναγνώστηκε 27842 φορές)\n7 Ιανουαρίου 2011, 23:11:14\nΑπ: 5 προς 1\nΣε όσους συνάδελφους έχει βγεί ΦΕΚ διορισμού μέχρι και 31/12/2010 σίγουρα δεν θα υπάρξει πρόβλημα. Αυτό που δεν είναι σίγουρο είναι τι θα γίνει με τους διορισμούς σε θέσεις που ήδη έχουν κριθεί ή προκηρυχθεί το 2010 και εκκρεμεί η έγγκριση τους από το Γενικό λογιστήριο ώστε να βγεί το ΦΕΚ.\nΟ υπουργός δήλωσε ότι δεν θα υπάρξει πρόβλημα, όταν ρωτάς όμως στο Υπουργείο οι περισσότεροι σου απαντούν ότι όλα είναι στον αέρα. Ίσως θα έπρεπε όσοι είμαστε σε αυτή την κατάσταση να πιέσουμε τους αρμόδιους στο Υπουργείο ώστε να μας ενημερώσουν υπεύθυνα.\nΝομίζω ότι θα ήταν καλύτερα όσοι έχουμε την δυνατότητα να επισκεπτόμαστε οι ίδιοι το υπουργείο και να ενδιαφερόμαστε από τους αρμόδιους σε ποιό στάδιο είναι τα χαρτιά μας.\nΕίναι σαφώς καλύτερα από την τηλεφωνική επικοινωνία\n8 Ιανουαρίου 2011, 12:56:54\nΚαι δεν είναι μόνο το θέμα με τις θέσεις των αγροτικών ιατρών που καταλαμβάνουν Γενικοί Ιατροί.Ας πούμε για χάριν κουβέντας πως εκεί δεν υπάρχει πρόβλημα και πως για κάθε Γεν Ιατρό που καταλαμβανει θέση σε Π.Ι. απλά βαπτίζεται η θέση σε θέση επιμελητή Β' και η ζωή συνεχίζεται.\nΣε περίπτωση όμως που ένας Γενικός Ιατρός σε Περιφ.Ιατρείο παραιτηθεί και αυτόματα η θέση του "χηρεύει" -όχι ως αγροτικού ιατρού αλλά ως επιμελητή Β'-τότε στην νέα προκύρηξη της θέσης μέσω ΣΚΕΙΟΠΝΙ πλέον,θα ισχύει το 5:1?\nΓιατί αν ισχύει κάτι τέτοιο λογικά από εδώ και πέρα για κάθε 5 Γ.Ι. που παραιτούνται για Χ λόγους από κάποια περιφερειακά ιατρεία θα προσλαμβάνεται μόνο ένας.\nΚαι απορώ ειλικρινά με ποιά κριτήρια θα επιλέξουν σε ποιό από τα 5 διαφορετικά μέρη-περιφερειακά ιατρεία (Π.χ.Κρήτη-Ρόδος- Αττική-Μακεδονία-Θεσσαλία) θα προκηρύξουν τη νέα θέση...\n8 Ιανουαρίου 2011, 17:16:25\nΟ ΚΑΝΟΝΑΣ 5 - 1 ΙΣΧΥΕΙ ΓΙΑ ΤΟ ΣΥΝΟΛΟ ΤΟΥ ΔΗΜΟΣΙΟΥ ΤΟΜΕΑ, ΟΧΙ ΑΝΑ ΥΠΟΥΡΓΕΙΟ.\n« Τελευταία τροποποίηση: 15 Φεβρουαρίου 2011, 21:38:27 από Nektarios Nikolopoulos »\n8 Ιανουαρίου 2011, 19:06:18\nΚαι τι γίνεται με τους Γενικούς Γιατρούς που για οικογενειακούς λόγους πρέπει να μετακομίσουν στο άλλο άκρο της Ελλάδας και ''εξοθούνται'' σε παραίτηση για να διεκδικίσουν την άλλη θέση; και γιατί αυτό συμβαίνει μόνο σε αυτούς; και που είναι οι συλλογοί μας να μας βοηθήσουν να ξεκαθαρίσουμε την κατάσταση και να μην βρεθούμε επι ξύλου κρεμάμενοι;\n10 Ιανουαρίου 2011, 13:00:43\nΑπάντηση πήρα...αλλά πόσο υπεύθυνη είναι δε γνωρίζω αφού είναι τηλεφωνική. Δεν υπάρχει πρόβλημα. Στις εξαιρέσεις μάλλον ο νομοθέτης δε γνώριζε τη διαφορά αγροτικού ιατρού υπόχρεου ή θητείας με τον Γενικό Ιατρό οπότε εξαιρεί τους αγροτικούς ιατρούς στους οποίους συμπεριλαμβάνονται και οι Γενικοί Ιατροί.\nΟ Μάρτιος (τέλος του μήνα τα αποτελέσματα, αποστολή διορισμών υπόχρεων τέλη Φεβρουαρίου) είναι....κοντά και θα φανεί σε ΦΕΚ η αξιοπιστία της απάντησης.\n10 Ιανουαρίου 2011, 14:30:23\nΤΗΕ DOORS - Five to one (5:1)\nFive to one, babe\n10 Ιανουαρίου 2011, 16:40:33\nΗ προκύρηξη ελαβε χωρα το 2010 για τις θέσεις στις οποίες αναφέρεσαι. Μετά την επόμενη προκύρηξη ενδεχομένως να είναι διαφορετικά τα πραγματα....\nΑ και τα ΦΕΚ για τον διορισμό ΓΙ καθυστερούν συγκριτικά με αυτα των ΑΙ\n10 Ιανουαρίου 2011, 18:24:39\nΓια τους Αγροτικούς Ιατρούς δεν χρειάζεται ΦΕΚ διορίζονται απλά με απόφαση Υπουργού, για τους Γενικούς όμως είναι απαραίτητο επειδή είναι πρόσληψη στο ΕΣΥ\n28 Ιανουαρίου 2011, 17:07:06\nΟι Γενικοί Ιατροί που θα επιτύχουν να καταλάβουν κάποια θέση στην τελευταία προκήρυξη Π.Ι. & Κ.Υ. (αποτελέσματα Δευτέρα πρωί) δεν εντάσσονται στην κατηγορία 5 προς 1 και θα διοριστούν κανονικά.\nΔ/ντης Γραφείου Υπουργού Υγείας.\n28 Ιανουαρίου 2011, 19:08:26\nστην τελευταία προκήρυξη\nΔηλαδή από την επόμενη προκήρυξη ...το χάος;\n31 Ιανουαρίου 2011, 17:37:04\nΌχι, απλά αναφέρθηκα στην τελευταία προκήρυξη για την οποία τέθηκε και το ερώτημα.\nΤο Γενικό Λογιστήριο του Κράτους δε περιλαμβάνει τις θέσεις των Γενικών Ιατρών που λαμβάνουν θέσεις μέσω των προκηρύξεων στην αναλογία 5 προς 1.\n6 Φεβρουαρίου 2011, 21:46:31\nΠαρακαλούνται οι διαχειριστές του forum να διορθώσουν τον τίτλο της ενότητας αυτής σε "10 προς 1"\nΜία πρόσληψη για κάθε 10 αποχωρήσεις\nΑκύρωση της προηγούμενης δέσμευσης ότι για κάθε 5 αποχωρήσεις θα προσλαμβάνεται ένας εργαζόμενος. Στο νέο μνημόνιο θα προβλέπεται ότι για κάθε 8 ή 10 αποχωρήσεις θα προσλαμβάνεται ένας.\n7 Φεβρουαρίου 2011, 00:24:17\n9 Φεβρουαρίου 2011, 00:27:51\nΑπ: 5->8->10->? πρός 1\nΔεν μειώνονται περαιτέρω οι προσλήψεις στο Δημόσιο -\nΠαραμένει σε ισχύ ο κανόνας «ένα προς πέντε» -Απέρριψε το ενδεχόμενο ο Γ. Ραγκούσης μετά τη συνάντηση με την τρόικα\nΔεν θα τροποποιηθεί επί τα χείρω ο κανόνας για τις νέες προσλήψεις στο Δημόσιο, δήλωσε ο υπουργός Εσωτερικών μετά τη συνάντησή του με το κλιμάκιο της τρόικας που επισκέπτεται την Αθήνα. Ο Γ. Ραγκούσης υποστήριξε ότι οι δανειστές μας δεν έθεσαν ποτέ θέμα αλλαγής του κανόνα σύμφωνα με τον οποίο για κάθε πέντε δημόσιους υπαλλήλους που αποχωρούν προσλαμβάνεται ένας. Σύμφωνα με πληροφορίες, που ο υπουργός διέψευσε, η τρόικα εξέταζε το ενδεχόμενο να ζητήσει μία πρόσληψη για κάθε επτά αποχωρήσεις.\nΟ υπουργός δήλωσε επίσης ότι δεν υπάρχει ενδεχόμενο περαιτέρω μείωσης της μισθολογικής δαπάνης του Δημοσίου. Εκτίμησε ότι το μισθολογικό κόστος θα περιοριστεί σημαντικά από την εφαρμογή του "ένα προς πέντε".\nΣύμφωνα με τα στοιχεία που παρουσίασε, πέρυσι αποχώρησαν 53.335 υπάλληλοι και στη θέση τους θα προσληφθούν περίπου 10.500. Σε αυτούς προσμετρούνται και οι 2.800 υπαλληλοι του ΟΣΕ που θα μεταταγούν σε άλλες υπηρεσίες. Διευκρίνισε ότι ανάμεσα σε αυτούς που θα προσληφθούν είναι και οι επιτυχόντες στους διαγωνισμούς του ΑΣΕΠ και οι τελειόφοιτοι της Σχολής Δημόσιας Διοίκησης - Αυτοδιοίκησης.\nΥπολογίζεται ότι μέχρι το τέλος του 2013 ο αριθμός των δημοσίων υπαλλήλων θα έχει περιοριστεί κατά 200.000.\nΣχετικά με την επίσκεψη του κλιμακίου στο υπουργείο, ο Γ. Ραγκούσης ανέφερε ότι δεν προέκυψαν διαφωνίες παρατηρήσεις ή ενστάσεις στις πολιτικές που έχει δρομολογήσει το υπουργείο Εσωτερικών. Οι αξιωματούχοι της Κομισιόν, της ΕΚΤ και του ΔΝΤ ενημερώθηκαν για την πορεία υλόποίησης του "Καλλικράτη" και το ενιαίο μισθολόγιο στο Δημόσιο. Για το τελευταίο, σημείωσε ότι θα εφαρμοστεί το συντομότερο δυνατό και δεν θα υπάρξει μεταβατική περίοδος.\nΣτο αμέσως επόμενο διάστημα να μπει σε εφαρμογή η βάση δεδομένων για την καταγραφή των οικονομικών στοιχείων των οργανισμών τοπικής αυτοδιοίκησης.\n3 Μαρτίου 2011, 23:39:56\nΑπ: 5 προς 0 (σύμφωνα με το αξιωμα Μπακογιάννη)\nΠαρακαλούνται οι διαχειριστές να υπακούσουν και να σεβαστούν τις επιταγές του Μητσοτακέικου και να μετονομάσουν το τόπικ αυτό σε "5 προς 0"...\nLook who's talking now...?\nΛέξεις κλειδιά: προς\nΠΦΥ -πρόταση προς το Δήμο\n6313 Εμφανίσεις 8 Δεκεμβρίου 2008, 00:26:41\n4916 Εμφανίσεις 28 Απριλίου 2012, 05:25:10\n6070 Εμφανίσεις 4 Ιουνίου 2014, 13:50:56\n1206 Εμφανίσεις 16 Φεβρουαρίου 2016, 15:18:44


Περιμένοντας τις κυρώσεις που δαγκώνουν | Έθνος\nΑΠΟΨΕΙΣ 29.11.2020 14:30\nH κυβέρνηση αλλά και το σύνολο σχεδόν του πολιτικού προσωπικού της χώρας φαίνεται να περιμένει στις 10 και 11 Δεκεμβρίου περισσότερα από όσα οι συσχετισμοί και οι γεωστρατηγικές δουλείες επιτρέπουν\nΑκούγοντας τα περισσότερα ελληνικά ΜΜΕ συνάγεις το συμπέρασμα ότι η Τουρκία είναι σε δεινή διεθνή απομόνωση, ότι υποχωρεί παντού και βρίσκεται στα πρόθυρα κατάρρευσης. Ταυτοχρόνως ένα δίκτυο συμμαχιών που ξεκινά από την Αμερική και εκτείνεται σε μια ομονοούσα ΕΕ είναι έτοιμο να υποστηρίξει τα ελληνικά και ελληνοκυπριακά συμφέροντα μέσω αποτελεσματικών κυρώσεων .\nΚυρώσεων που θα «δαγκώνουν», όπως είχε αναγγείλει ο απερίσκεπτος κ.Πέτσας. Αυτή η ελληνοκεντρική εικόνα που δεν ανταποκρίνεται στην πραγματικότητα( βλ. για παράδειγμα την κατάληξη της σύγκρουσης στο Ναγκόρνο Καραμπάχ) δημιουργεί ψευδαισθήσεις και καταλήγει σε απογοητεύσεις . Σε αυτή δε την διαδρομή από την ψευδαίσθηση μέχρι την απογοήτευση ενισχύεται στην λαϊκή συνείδηση η αίσθηση ότι οι ξένοι μας εμπαίζουν και έναντι ημών έχουν σαφή προτίμηση στην Τουρκία. Το ίδιο ακριβώς αλλά αντιστρόφως πιστεύει η τουρκική κοινή γνώμη, ότι Ευρωπαίοι και Αμερικάνοι τους εμπαίζουν και συμπράττουν σε αυτό που η Τουρκία φοβάται περισσότερο από όλα: στην περικύκλωση της από εχθρικές δυνάμεις.\nΓια μια ακόμα φορά η κυβέρνηση αλλά και το σύνολο σχεδόν του πολιτικού προσωπικού της χώρας φαίνεται να περιμένει στις 10 και 11 Δεκεμβρίου περισσότερα από όσα οι συσχετισμοί και οι γεωστρατηγικές δουλείες επιτρέπουν. Αναδεικνύουν την σκληρή στάση της Άγκυρας απέναντι στην Λευκωσία, θεωρούν προσχηματική την μερική αναδίπλωση της Τουρκίας απέναντι στην Αθήνα στις θαλάσσιες περιοχές έντασης, ενώ αγνοούν πλήρως την βασική προσπάθεια της τουρκικής διπλωματίας να δημιουργήσει μετά από από πολλά χρόνια αδράνειας νέους όρους σύγκλισης στις ευρωτουρκικές σχέσεις. Έχοντας σταθερά στην φαρέτρα της το γεωστρατηγικό χαρτί (τριγωνικές σχέσεις με ΗΠΑ, ΕΕ και Μόσχα) και το μεταναστευτικό η Άγκυρα διαπραγματεύεται μια θετική ατζέντα με την ΕΕ. Στην τρίτη αυτή παράμετρο και στην κόπωση της διεθνούς κοινής γνώμης, του ΟΗΕ και της ΕΕ από τις συνεχείς υπαναχωρήσεις της ελληνοκυπριακής πλευράς (Σχέδιο Ανάν, Κραν Μοντανά) πρέπει να αναζητήσουμε τις περιορισμένες αντιδράσεις στα απαράδεκτα τετελεσμένα στα Βαρώσια. Για μια ακόμα φορά η ελληνική πλευρά υφίσταται τις συνέπειες της ομηρίας της από την διαχρονική αναγκαστική στήριξη στην γραμμή ενός άκαμπτου μαξιμαλισμού της ελληνοκυπριακής ηγεσίας.\nΟυδείς μπορεί μετά βεβαιότητος να προβλέψει το αποτέλεσμα του Συμβουλίου. Κατά πάσα πιθανότητα κάποιας μορφής κυρώσεις θα υπάρξουν ώστε να ικανοποιηθεί η Γαλλία (που όμως έχει κατεβάσει κάπως τους τόνους) και άλλες χώρες όπως η Αυστρία και κάποιες χώρες του Βίζεγκραντ των οποίων τα κίνητρα δεν έχουν σχέση με τα ανθρώπινα δικαιώματα αλλά με την ισλαμοφοβία και την ξενοφοβία. Από την άλλη πλευρά χώρες όπως η Γερμανία , η Ισπανία , η Ιταλία , η Ολλανδία η Μάλτα και άλλες θα φροντίσουν ώστε οι κυρώσεις να μην ξεπεράσουν κάποιο όριο και να μην βλάψουν την ευρωτουρκική προσέγγιση. Ο Ερντογάν για λόγους εσωτερικής κατανάλωσης θα καταγγείλει την απόφαση αλλά ελάχιστα θα ενοχληθεί στην πράξη. Ελλάδα και Κύπρος βρίσκονται μπροστά σε ένα δίλημμα. Να προσποιηθούν ότι είναι ικανοποιημένες από κυρώσεις που χαϊδεύουν ή να βάλουν βέτο σε θέματα όπως πχ η Τελωνειακή Ένωση, που είναι ζωτικής σημασίας για χώρες οι οποίες επιθυμούν για δικούς τους οικονομικούς λόγους την ευρωτουρκική προσέγγιση. Νομίζω ότι θα γίνει το πρώτο. Και θα ζήσουμε στην Ελλάδα ένα κύκλο αντιπαράθεσης ανάμεσα σε κυβέρνηση και αντιπολίτευση για το ποιος ευθύνεται που δε επεβλήθησαν κυρώσεις που να δαγκώνουν. Η πραγματικότητα, θα έλεγα.\nΘα το ξαναπώ: όσο η πολιτική μας απέναντι στην Τουρκία θα εδράζεται στο πλαίσιο των κυρώσεων θα εμποδίζει την αναζήτηση ουσιαστικής λύσης με βάση ένα οδικό χάρτη: αποκλιμάκωση της έντασης, διερευνητικές συνομιλίες, συμφωνίες όπου αυτές είναι δυνατόν, προσφυγή τέλος στην Χάγη. Η ελληνική πλευρά να ζητήσει απτά ανταλλάγματα για ΑΟΖ , Κυπριακό αξιοποιώντας πιθανές θετικές εξελίξεις στην ευρωτουρκική ατζέντα. Αυτή είναι μια παρεμβατική πολιτική που παίρνει υπόψη της την πραγματικότητα και υπερασπίζει με τον καλύτερο τρόπο τα εθνικά συμφέροντα. Ο άλλος δρόμος είναι - στην καλύτερη περίπτωση- ο δρόμος της αμηχανίας. Χαρακτηριστικό παράδειγμα αμηχανίας είναι το σημερινό πρωτοσέλιδο σημείωμα της Καθημερινής.\nΓράφει η έγκυρη εφημερίδα με τίτλο Με όρους : «Η Τουρκία δεν έχει αφήσει πλέον περιθώρια για ψευδαισθήσεις. Ακόμα και αν δείχνει διάθεση για διάλογο. Έχει επανειλημμένως στο πρόσφατο παρελθόν χρησιμοποιήσει τον διάλογο ως εφήμερο στρατήγημα. Για αυτό και η ελληνική πλευρά θα πρέπει πρώτα να εξασφαλίσει ένα πλαίσιο ξεκάθαρο και δεσμευτικό προτού διακινδυνεύσει να καθίσει πρόχειρα στο τραπέζι και να πέσει πάλι θύμα παραπειστικών ελιγμών. Πριν οι δυο πλευρές καθίσουν στο τραπέζι θα πρέπει να διασφαλιστεί ότι η Άγκυρα θα αποφύγει τις μονομερείς ενέργειες για ένα σημαντικό διάστημα και ότι δεν θα εμμείνει σε μια παράλογη ατζέντα».\nΣε αυτές τις λίγες γραμμές αποτυπώνεται όλη η αμηχανία, η αναβλητικότητα, η έλλειψη αυτοπεποίθησης και κατά πάσα πιθανότητα οι δύο γραμμές που συνυπάρχουν στην ελληνική πλευρά. Το ζητούμενο τίθεται ως προϋπόθεση . Πάντως, είναι σαφές και από το αμήχανο αυτό κείμενο ότι δεν υπάρχει άλλος δρόμος από τον διάλογο. Όμως όλοι προσπαθούν να αποφύγουν αυτό που θεωρούν πικρό ποτήρι.\nΕμβόλιο AstraZeneca: Σάλος μετά το «8% αποτελεσματικότητα σε άνω των 65»